qundao/data-zh-poetry huggingface dataset:
场中劳瘁弗怡偶念守谷赠韵再叠六首
作者：孙承恩
朝代：明

邯郸梦里一炊烟，勘破浮荣若个贤。豪气渐消华发里，草堂思搆碧山前。黄尘扰扰日月暗，白云英英颜色鲜。何当振衣从此去，骑鲸海上追群仙。蟠龙陇上一犁烟，我慕樊生亦自贤。已结小堂依水曲，更栽脩竹傍窗前。天空万里冥鸿远，雨过千林橘柚鲜。寂历九峰秋色里，浩歌明月送飞仙。茫茫尘海渺云烟，脱屣谁如疏傅贤。宦迹久羁红日下，乡心已逐碧波前。大烹野蔌同堪饫，锦服荷衣各自鲜。不用广成参妙道，形神无累即真仙。一榻清虚袅篆烟，端居深愧昔时贤。终期黄发青山里，愿托丹心白日前。出海蛟龙应自得，经霜松菊故能鲜。思玄欲继张平赋，学道还从河上仙。江乡冰月与云烟，代有翛然避世贤。短楫子能乘远兴，老夫居住淀湖前。卧吹长笛鱼龙起，坐掬寒泉水荇鲜。怪底连宵幽意动，梦骑黄鹤挟飞仙。落落光阴莽莽烟，乾坤搔首几英贤。关河联络秋风里，世事奔趋夕照前。海上扶摇鹏路阔，山中幽雅蕨芽鲜。悠悠吾道何终极，试向玄洲问列仙。
场中劳瘁弗怡偶念守谷赠韵再叠六首·其一
作者：孙承恩
朝代：明

邯郸梦里一炊烟，勘破浮荣若个贤。豪气渐消华发里，草堂思搆碧山前。黄尘扰扰日月暗，白云英英颜色鲜。何当振衣从此去，骑鲸海上追群仙。
场中劳瘁弗怡偶念守谷赠韵再叠六首·其三
作者：孙承恩
朝代：明

茫茫尘海渺云烟，脱屣谁如疏傅贤。宦迹久羁红日下，乡心已逐碧波前。大烹野蔌同堪饫，锦服荷衣各自鲜。不用广成参妙道，形神无累即真仙。
场中劳瘁弗怡偶念守谷赠韵再叠六首·其二
作者：孙承恩
朝代：明

蟠龙陇上一犁烟，我慕樊生亦自贤。已结小堂依水曲，更栽脩竹傍窗前。天空万里冥鸿远，雨过千林橘柚鲜。寂历九峰秋色里，浩歌明月送飞仙。
场中劳瘁弗怡偶念守谷赠韵再叠六首·其五
作者：孙承恩
朝代：明

江乡冰月与云烟，代有翛然避世贤。短楫子能乘远兴，老夫居住淀湖前。卧吹长笛鱼龙起，坐掬寒泉水荇鲜。怪底连宵幽意动，梦骑黄鹤挟飞仙。
场中劳瘁弗怡偶念守谷赠韵再叠六首·其六
作者：孙承恩
朝代：明

落落光阴莽莽烟，乾坤搔首几英贤。关河联络秋风里，世事奔趋夕照前。海上扶摇鹏路阔，山中幽雅蕨芽鲜。悠悠吾道何终极，试向玄洲问列仙。
场中劳瘁弗怡偶念守谷赠韵再叠六首·其四
作者：孙承恩
朝代：明

一榻清虚袅篆烟，端居深愧昔时贤。终期黄发青山里，愿托丹心白日前。出海蛟龙应自得，经霜松菊故能鲜。思玄欲继张平赋，学道还从河上仙。
城卜值重午
作者：孙承恩
朝代：明

海上旌旗满，人间令节临。乱离天不顾，樽酒我何心。井邑炎烟遍，村墟杀气深。逃移思骨肉，何处觅来音。
城居赠任海村
作者：孙承恩
朝代：明

我厌城中寓，出门即嚣尘。雅情难适散，矮屋莫舒伸。昔自罹忧日，时当避难晨。虽求淳厚里，竟寡素心人。择处违前训，安居欲近仁。德惟惭浅薄，化未浃比邻。伏臈鲜酬与，深藏但袭珍。纷华非夙好，屠贾岂吾伦。酒熟无朱共，诗成乏阮论。摧颓惟老子，风月伴閒身。吾子差强意，冲襟雅任真。面交难许故，知契不嫌新。江馆深秋色，金风吹白蘋。相望路无几，顾我莫嫌频。
夏日水殿纳凉应制次韵
作者：孙承恩
朝代：明

爽气浮蓂荚，薰风泛芰荷。晴开天滉漾，石甃碧嵯峨。翠仗千官从，芳朝万乘过。瑶宫聊驻辇，水殿忝联珂。帝道惟清净，皇襟顺太和。宁须周室箑，欣戴舜弦歌。华栱生灵籁，飞烟隐女萝。恍疑云出窦，不见袜凌波。自庆三辰豫，才惭五字哦。空传晋河朔，似奉召卷阿。愿得清阴普，从知惠泽多。对时垂拱治，万载保山河。
夜坐
作者：孙承恩
朝代：明

向晚书斋坐亦奇，满天明月闭关迟。尽将宠辱抛春梦，一并乾坤入酒卮。隔水荷风时细细，傍檐花影故离离。露华不计沾衣湿，直到西林月落时。
夜归
作者：孙承恩
朝代：明

溪风萧萧吹我衣，溪头小舟寅夜归。一声两声山犬吠，八点九点明星稀。飒飒孤篷忽闻雨，岸上明灯有人语。奚奴敲门暗中立，老仆出来然两炬。
夜行
作者：孙承恩
朝代：明

深夜苦催发，人行语不哗。林乌惊列炬，候骑听鸣笳。历历星垂野，澄澄月布沙。忽闻山犬吠，知是有人家。
夜行二首
作者：孙承恩
朝代：明

月出波光净，吾舟且自行。危樯逐影去，远火带星明。清世原无警，他乡亦故惊。不闻有人语，数自问前程。人语知舟近，吾行赖不孤。如何当梦觉，犹未尽前途。月落行偏涩，崖高远费呼。劳人窃自愧，此意不能无。
夜行二首·其一
作者：孙承恩
朝代：明

月出波光净，吾舟且自行。危樯逐影去，远火带星明。清世原无警，他乡亦故惊。不闻有人语，数自问前程。
夜行二首·其二
作者：孙承恩
朝代：明

人语知舟近，吾行赖不孤。如何当梦觉，犹未尽前途。月落行偏涩，崖高远费呼。劳人窃自愧，此意不能无。
夜酌听顾挹江弹琴
作者：孙承恩
朝代：明

秋堂夜酌夜未阑，佳宾雅怀各尽欢。虎头孙子擅才调，取琴为我一再弹。含宫调商泛清徵，五音联翩在其指。情移境易不自知，峨峨洋洋良有以。恍疑坐我徂徕阴，飕飕如闻万壑吟。九皋月明风露冷，戛然午夜扬清音。潇湘瀰漫接天流，浮云今古同悠悠。使我兴落烟波里，便欲拂袂乘扁舟。大音寥寥世传寡，繁声绮调何为者。子从何人相契授，秦筝赵瑟风斯下。轻调急鼓无不宜，幽深慷慨还平夷。嗟予羁怀久悒郁，此际为子心神怡。夜深囊琴子欲去，我犹未能尽其趣。明朝有意肯重过，拭几焚香注清醑。
夜酌宣城第再和白滩韵
作者：孙承恩
朝代：明

灯前帽影坐来偏，妙舞清歌喜接连。星动九天低拂户，月临万井淡浮烟。持杯泛白吾嗟倦，对局探阄子合先。好客若非缘地主，款怀宁得尽交贤。
夜闻邻儿读书
作者：孙承恩
朝代：明

东邻谁氏子，读书夜无眠。风吹咿唔声，落我床头前。我闻不复寐，俯仰心茫然。忆昔髫龀时，早能读陈篇。嬉戏不自力，流光若奔川。及兹未闻道，老大徒悁悁。儒冠亦何有，虚生亦堪怜。誓言今其始，黾勉心乾乾。凿井苟弗已，终见清冷泉。
夜雨
作者：孙承恩
朝代：明

小雨看终日，昏来洒更微。新凉透疏簟，馀润湿书帏。宿鸟翻枝警，流萤触暗飞。云间淡星月，时复见依稀。
大参沈凤峰进表事竣言还次少湖韵致别意
作者：孙承恩
朝代：明

客怀何处向人论，除却君亲孰是恩。满眼交游嗟我老，到头名姓几人存。朝天已罄南山祝，定省行称北海尊。忠孝羡君今日事，不堪挥袂别都门。
大雷雨二首
作者：孙承恩
朝代：明

忽听轰雷震，浑疑大地摇。滂沱鸣急澍，挥霍走狂飙。玄化杳难测，天威默自昭。凶顽嗟已甚，应得尔魂消。枭翥与鸱张，难当尔跳梁。嗟无罴虎将，恨纵猰㺄狂。罪恶己盈贯，神明自鉴量。将无轰霹雳，万里净炎荒。
大雷雨二首·其一
作者：孙承恩
朝代：明

忽听轰雷震，浑疑大地摇。滂沱鸣急澍，挥霍走狂飙。玄化杳难测，天威默自昭。凶顽嗟已甚，应得尔魂消。
大雷雨二首·其二
作者：孙承恩
朝代：明

枭翥与鸱张，难当尔跳梁。嗟无罴虎将，恨纵猰㺄狂。罪恶己盈贯，神明自鉴量。将无轰霹雳，万里净炎荒。
天马歌赠马鹤沙二孙
作者：孙承恩
朝代：明

渥洼之水龙马窟，代出异种超凡骨。此有老骥真权奇，俛首耻伏枥，平生远志弗一施。厥子更神俊，声誉已四驰。会须伯乐一顾价百倍，脱衔奋迅开霜蹄。伟哉二马显晦虽殊总莫匹，房星之精此降谪。钟奇毓秀自不乏，今看更有二驹尤雄特。骨骼开张气轩勇，先天汗血由来重。双瞳炯炯望四方，使我一见神为竦。将来岂受寻常羁，天闲抡入应有时。和鸾清节乃馀事，属车天仗随鸾旗。朝吴越兮暮燕蓟，变化何啻藐千里。过都历块看腾骧，周王八骏应同纪。君不见物有美恶百不抡，庸常世上何纷纷。二驹者风云得志骋高步，愧杀驽骀逐后尘。
太平
作者：孙承恩
朝代：明

长原转高岗，径路石硗确。江流相回环，山势亘绵络。入城人迹稀，白画闭寂寞。公馆草树荒，饥乌下庭啄。椎髻女妇丑，短衽赤双脚。扶携趁朝墟，白发裹青箬。陆行多豺虎，水行多鲛鳄。惨惨客子情，触目风景恶。
夷齐图二首
作者：孙承恩
朝代：明

炮烙烟消四海苏，文孙威德已弘敷。钜桥虽有陈陈粟，不济空山两饿夫。孤竹先生铁肺肝，采薇甘死首阳山。乾坤不朽君臣义，万古清风激懦顽。
夷齐图二首·其一
作者：孙承恩
朝代：明

炮烙烟消四海苏，文孙威德已弘敷。钜桥虽有陈陈粟，不济空山两饿夫。
夷齐图二首·其二
作者：孙承恩
朝代：明

孤竹先生铁肺肝，采薇甘死首阳山。乾坤不朽君臣义，万古清风激懦顽。
奉诏初入翰林读书
作者：孙承恩
朝代：明

词笔应惭拟上林，滥从此地仰奎参。传经新授羲皇画，分课还赓正始音。碧殿面临琼岛近，红尘遥隔木天深。圣明作养拳拳意，图报唯应矢寸心。
奉诏阅庶吉士卷和介翁韵二首
作者：孙承恩
朝代：明

阅士群公我滥同，王言赫奕炳如虹。须知独为储贤地，要是无分入彀雄。清庙岂容遗卞玉，云门合自识焦桐。庸愚廿载前叨与，愧乏涓埃答睿衷。阁下群贤角艺同，彩毫挥染尽成虹。先唐甲第皆称俊，有宋宏词独擅雄。宝气一时呈匣剑，太音千古寄丝桐。明时报称惭无似，荐士聊为竭寸衷。
奉诏阅庶吉士卷和介翁韵二首·其一
作者：孙承恩
朝代：明

阅士群公我滥同，王言赫奕炳如虹。须知独为储贤地，要是无分入彀雄。清庙岂容遗卞玉，云门合自识焦桐。庸愚廿载前叨与，愧乏涓埃答睿衷。
奉诏阅庶吉士卷和介翁韵二首·其二
作者：孙承恩
朝代：明

阁下群贤角艺同，彩毫挥染尽成虹。先唐甲第皆称俊，有宋宏词独擅雄。宝气一时呈匣剑，太音千古寄丝桐。明时报称惭无似，荐士聊为竭寸衷。
奉赠松皋太宰二首
作者：孙承恩
朝代：明

郁郁乔柯手自栽，秀分东岳藐徂徕。冰霜万壑看凌厉，云雾中天日往来。造化独私培养力，明堂须倚栋梁材。眷言仰止森严地，常藉清阴庇九垓。移来巨植自高嵩，九仞重泉起蛰龙。柱国已看充禹贡，名称应不羡秦封。贞姿向日心偏切，香叶流云影自重。胜地钟灵无尽已，更多材美继前踪。
奉赠松皋太宰二首·其一
作者：孙承恩
朝代：明

郁郁乔柯手自栽，秀分东岳藐徂徕。冰霜万壑看凌厉，云雾中天日往来。造化独私培养力，明堂须倚栋梁材。眷言仰止森严地，常藉清阴庇九垓。
奉赠松皋太宰二首·其二
作者：孙承恩
朝代：明

移来巨植自高嵩，九仞重泉起蛰龙。柱国已看充禹贡，名称应不羡秦封。贞姿向日心偏切，香叶流云影自重。胜地钟灵无尽已，更多材美继前踪。
奉题涯翁集句录后·其一
作者：孙承恩
朝代：明

我思李夫子，篇章盖其馀。平生制作外，揽古为嬉娱。藉之发吾真，陶写亦自如。浩穰诸名家，精采毕献输。譬之大盈府，充牣随所须。木难兼火齐，瑶瑛与琼琚。蒐罗尽瑰珍，见者心神舒。元戎统六师，挥斥熊与貙。箫韶八音备，琴瑟谐笙竽。组织敚天巧，剂量极锱铢。浑无斧凿痕，若以一气嘘。翁才实兼人，不受绳墨拘。驱役混古今，约束谁能逾。大行与王屋，移易来庭除。天吴及紫凤，裁割衣与裾。若和五鼎味，若贯八宝珠。江淮河济汉，异派而同趋。隔世觌颜面，一席相唯俞。富哉方寸中，载此万卷书。再思半山老，高名照寰区。继作有文山，耿耿忠义俱。今人即古人，三贤固无殊。坡翁真戏剧，其论亦甚迀。见公定俯首，愧悔称起予。君侯重文事，爱此轻璠玙。授予欲何为，秉笔校鲁鱼。浅薄谅非任，兹意不可虚。但恐袭金根，有识同揶揄。
季冬重游韩太监山园二首
作者：孙承恩
朝代：明

使节兹仍驻，名园喜再过。入山黄叶满，贮屋白云多。水静鱼深隐，林空鸟不歌。重来知莫遂，回首意如何。有暇还寻胜，无庸问报书。题诗不尽兴，刺眼尚如初。地主仪文备，儒生礼法疏。祗将连日会，摘尽一园蔬。
季冬重游韩太监山园二首·其一
作者：孙承恩
朝代：明

使节兹仍驻，名园喜再过。入山黄叶满，贮屋白云多。水静鱼深隐，林空鸟不歌。重来知莫遂，回首意如何。
季冬重游韩太监山园二首·其二
作者：孙承恩
朝代：明

有暇还寻胜，无庸问报书。题诗不尽兴，刺眼尚如初。地主仪文备，儒生礼法疏。祗将连日会，摘尽一园蔬。
季秋廿八日与冯南江诸公饮张鹤仙宅二首
作者：孙承恩
朝代：明

有约来过仲景家，东风旧院寂无哗。清谈得与三贤共，曲槛还馀数朵花。世故惊心空有涕，乾坤回首莽无涯。传杯不尽东君意，早见城头集暮鸦。喜共高贤接笑歌，何须长袖舞傞傞。眼前局面更张易，意外真诠感悟多。老骥忘心悲栈道，冥鸿何处挂虞罗。独嗟衰谢流光速，无计能回东逝波。
季秋廿八日与冯南江诸公饮张鹤仙宅二首·其一
作者：孙承恩
朝代：明

有约来过仲景家，东风旧院寂无哗。清谈得与三贤共，曲槛还馀数朵花。世故惊心空有涕，乾坤回首莽无涯。传杯不尽东君意，早见城头集暮鸦。
季秋廿八日与冯南江诸公饮张鹤仙宅二首·其二
作者：孙承恩
朝代：明

喜共高贤接笑歌，何须长袖舞傞傞。眼前局面更张易，意外真诠感悟多。老骥忘心悲栈道，冥鸿何处挂虞罗。独嗟衰谢流光速，无计能回东逝波。
孤鹤行
作者：孙承恩
朝代：明

沈子赠我此孤鹤，长颈翛翛瘦躯阁。羽翼摧伤色惨阻，野性似不堪羁缚。向人惊掷犹未驯，掩抑知渠意非乐。时窥只影立清沼，应有遐心思碧落。整翼欲舞还复休，引颈将鸣更中却。竹下羞同燕雀群，日长独向莓苔啄。老夫平生甚爱此，顾玩时时不嫌数。焚香鼓琴日与俦，主如老夫亦不恶。我家园亭白日静，水石幽森俨林壑。尘嚣纷华不汝干，似此岂不堪栖托。老夫惜汝亦良至，汝独漠然无领略。罗罼悬空万里悲，鸾凤似有三山约。风尘扰扰羽毛短，云霄阴阴天路邈。迟尔三年长养成，任子去去翔寥廓。
宋樗庵李鹤峰同一斋过访次前韵四首
作者：孙承恩
朝代：明

上客时难致，和风特为招。壶觞容我对，鄙吝向公消。野色迎新霁，天香发旧苗。共言岁事好，䆉稏渐堪樵。有客高轩过，惭予木石居。寒蝉频到耳，秋水渐通渠。酿熟尊多酒，溪深馔有鱼。未须愁日暝，松月照庭虚。贱子耽幽寂，诸公总胜流。西山堪拄笏，野渡见横舟。玉屑聆高论，巴俞愧俚讴。临风一舒笑，逸思满沧洲。天际凉风急，庭前秋色深。触怀若有累，静玩夫何心。鱼跃频依藻，鹤鸣方在阴。白驹歌皎皎，我欲絷中林。
宋樗庵李鹤峰同一斋过访次前韵四首·其一
作者：孙承恩
朝代：明

上客时难致，和风特为招。壶觞容我对，鄙吝向公消。野色迎新霁，天香发旧苗。共言岁事好，䆉稏渐堪樵。
宋樗庵李鹤峰同一斋过访次前韵四首·其三
作者：孙承恩
朝代：明

贱子耽幽寂，诸公总胜流。西山堪拄笏，野渡见横舟。玉屑聆高论，巴俞愧俚讴。临风一舒笑，逸思满沧洲。
宋樗庵李鹤峰同一斋过访次前韵四首·其二
作者：孙承恩
朝代：明

有客高轩过，惭予木石居。寒蝉频到耳，秋水渐通渠。酿熟尊多酒，溪深馔有鱼。未须愁日暝，松月照庭虚。
宋樗庵李鹤峰同一斋过访次前韵四首·其四
作者：孙承恩
朝代：明

天际凉风急，庭前秋色深。触怀若有累，静玩夫何心。鱼跃频依藻，鹤鸣方在阴。白驹歌皎皎，我欲絷中林。
宝应湖风涛之险赠同舟三君子
作者：孙承恩
朝代：明

解缆风威盛，扬帆暝色生。湖波昏浩渺，星月惨光精。荡漾中流险，喧呼半夜惊。入船跳急雨，跋浪偃长鲸。惶惑同舟侣，艰难共此情。病夫兴盥栉，舟子乞神明。河渚依微见，蒲丛渐次横。未须论近远，暂得免烦萦。慎重应无悔，濡袽合用铭。朝来同慰喜，相与记兹行。
客有歌李太白泛洞庭湖诗拟赋三首
作者：孙承恩
朝代：明

袅袅秋风生白波，洞庭水深鸿雁多。露华湿衣欲归去，奈此满天明月何。湖上风传白苧歌，渚蒲汀柳共婆娑。与君赊取长沙酒，载将明月泛烟波。洞庭南去接潇湘，鸿雁来时天雨霜。目极湖心云雾里，只疑此处见英皇。
客有歌李太白泛洞庭湖诗拟赋三首·其一
作者：孙承恩
朝代：明

袅袅秋风生白波，洞庭水深鸿雁多。露华湿衣欲归去，奈此满天明月何。
客有歌李太白泛洞庭湖诗拟赋三首·其三
作者：孙承恩
朝代：明

洞庭南去接潇湘，鸿雁来时天雨霜。目极湖心云雾里，只疑此处见英皇。
客有歌李太白泛洞庭湖诗拟赋三首·其二
作者：孙承恩
朝代：明

湖上风传白苧歌，渚蒲汀柳共婆娑。与君赊取长沙酒，载将明月泛烟波。
宿功德寺二首
作者：孙承恩
朝代：明

招提岁晚偶淹延，落木萧萧风色严。一榻和衣眠不稳，坐看明月度高檐。老去河山系此心，上方钟鼓坐来深。乘閒欲问无生偈，却忆当年支道林。
宿功德寺二首·其一
作者：孙承恩
朝代：明

招提岁晚偶淹延，落木萧萧风色严。一榻和衣眠不稳，坐看明月度高檐。
宿功德寺二首·其二
作者：孙承恩
朝代：明

老去河山系此心，上方钟鼓坐来深。乘閒欲问无生偈，却忆当年支道林。
宿古寺
作者：孙承恩
朝代：明

古寺何年辟，皇华亦偶来。疏风禅榻静，寒夜竹窗开。扰扰浮生世，悠悠浩劫灰。中宵眠不稳，羁思转难裁。
宿礼部借韵一首
作者：孙承恩
朝代：明

寓榻南宫忆旧曾，仰瞻华月步虚庭。祇将校阅供王事，愧以疏庸厕列卿。银箭声传春漏促，铜炉风细篆烟清。劳劳无补空头白，七载重过感慨生。
寄书京中故人
作者：孙承恩
朝代：明

南北关河又隔年，欲传书札意茫然。形容别后看将老，惟有迂疏只似前。
寄家书
作者：孙承恩
朝代：明

不尽乡愁意万分，匆匆无计挽行人。经时欲慰家人意，先把平安写较真。
寄寿大宗伯汪石潭先生
作者：孙承恩
朝代：明

天上风云会，人间福履优。尚书践台斗，学士下瀛洲。圣井神光合，灵山瑞霭浮。高闳张寿域，华降集清秋。曲度南飞鹤，年标北海筹。达观欣失马，静虑不惊鸥。岁月双蓬鬓，丹青万卷楼。登高谢安屐，访旧剡溪舟。薄海瞻全节，中朝仰令猷。九重优老典，行矣贲林丘。
寄张阳峰大宗伯
作者：孙承恩
朝代：明

怅望留都岁月淹，似公名德几人兼。即看鼎铉禆元化，暂与冠绅肃具瞻。山寺春晴朝促驾，萧斋客去昼垂帘。旧时风月三千首，闻道新来律更严。
寄徐长谷三十八韵
作者：孙承恩
朝代：明

徐子真英特，之官山水乡。聊将经济手，暂屈簿书忙。忆昔乡抡秀，称才尔擅场。敷言称贾董，作赋陋班扬。天枥看騕袅，人间睹凤凰。霜蹄初展步，云翼滞高翔。职为亲民喜，情于好爵忘。一方淹国士，百里见星郎。别我关山去，经年桃李芳。传闻多慰羡，施设不寻常。访俗心应下，缘儒政乃臧。疲农思德化，昭代出循良。造士弦歌动，威奸纪法张。教遵周礼乐，人诵汉文章。日霁高原黍，风清沃野桑。循行时露冕，翁稚或褰裳。拂剑春星落，弹琴山月凉。槐庭閒引鹤，芸阁静焚香。吏治原非俗，高情合得偿。地从侈名胜，家复迤封疆。览秀天门上，探奇雪窦旁。诗成宜刻竹，兴到或飞觞。报政行超最，抒怀尚激昂。世途多感慨，吾道属行藏。清庙须圭璧，工师择豫章。即看徵汲黯，未必老冯唐。问讯鳞鸿杳，暌违岁月长。临风遥洒翰，伫立望苍茫。
寄杨伯清地官四首
作者：孙承恩
朝代：明

百二河山拱上游，渡头潮涌集千艘。公门长日清如水，时听阶前吏报筹。理财经国吾儒事，子去俄惊易岁年。每向北来人问讯，尽多称颂长官贤。傍市楼台对日悬，春风杨柳拂轻烟。空庭吏散人声静，剩有馀閒理旧编。泱泱云水渺通河，南北冠裳日日过。客至为谁频倒屣，幽斋啜茗对清歌。
寄杨伯清地官四首·其一
作者：孙承恩
朝代：明

百二河山拱上游，渡头潮涌集千艘。公门长日清如水，时听阶前吏报筹。
寄杨伯清地官四首·其三
作者：孙承恩
朝代：明

傍市楼台对日悬，春风杨柳拂轻烟。空庭吏散人声静，剩有馀閒理旧编。
寄杨伯清地官四首·其二
作者：孙承恩
朝代：明

理财经国吾儒事，子去俄惊易岁年。每向北来人问讯，尽多称颂长官贤。
寄杨伯清地官四首·其四
作者：孙承恩
朝代：明

泱泱云水渺通河，南北冠裳日日过。客至为谁频倒屣，幽斋啜茗对清歌。
寄赠张石窗大尹
作者：孙承恩
朝代：明

忆昨文场识俊英，五茸出宰看君行。编氓久习循良政，老我能无桑梓情。共说姚崇春有脚，悬知子产颂将成。凭谁试上高城望，万里天空月正明。
寄题储苧西山亭和汪东麓韵三首
作者：孙承恩
朝代：明

窈窕深穿壑，嵚岑小筑丘。川光涵镜静，石气杂云流。花鸟娱幽兴，蒲荷足晚收。更闻贻后远，千卷贮层楼。古树藏迂径，平台对石桥。两堤莽回合，一水故迢遥。鲑菜君家足，林泉我兴饶。何当乘暇去，吟赏判连朝。吾闻莲塘曲，储子搆名山。石作三峰峙，溪流九折湾。尘中有兜率，海上见商颜。羡尔萃奇胜，谁言造物悭。
寄题储苧西山亭和汪东麓韵三首·其一
作者：孙承恩
朝代：明

窈窕深穿壑，嵚岑小筑丘。川光涵镜静，石气杂云流。花鸟娱幽兴，蒲荷足晚收。更闻贻后远，千卷贮层楼。
寄题储苧西山亭和汪东麓韵三首·其三
作者：孙承恩
朝代：明

吾闻莲塘曲，储子搆名山。石作三峰峙，溪流九折湾。尘中有兜率，海上见商颜。羡尔萃奇胜，谁言造物悭。
寄题储苧西山亭和汪东麓韵三首·其二
作者：孙承恩
朝代：明

古树藏迂径，平台对石桥。两堤莽回合，一水故迢遥。鲑菜君家足，林泉我兴饶。何当乘暇去，吟赏判连朝。
寇退述怀
作者：孙承恩
朝代：明

闻道倭夷退，贪残志巳充。官军犹假息，将帅可言功。天意含糊里，人心战惕中。莫教桑梓地，再见燎烟红。
寓感四首
作者：孙承恩
朝代：明

白日在天上，明两以作离。人君发天德，普照亦如之。浮云纤末生，倏见昏阴滋。玄象有混辟，怀歌盛明时。牛性不司夜，犬力不任耕。铅难铸作剑，杙岂胜为楹。致用苟越分，怀羞堪拊膺。驱驽驾远道，纵苇济沧瀛。所忧在颠溺，旦夕为怔怔。奈何相逢者，犹怀欣羡情。人生宇宙内，苦被日月驱。贤豪凛英声，际时步亨衢。谈笑生风云，咳唾落明珠。馀光照海宇，惠泽沾寰区。有如纵壑鲸，岂比涸辙鱼。朝侍未央殿，夜宿承明庐。煌煌炳勋业，琐琐谁能如。楚赵昔从约，纠力抗秦师。遴选才智士，便给如风飞。毛生本无闻，翩然请囊锥。鄙哉平原君，胡乃昧先知。从行亦碌碌，侧目空睢盱。侃侃数语间，两国定深期。从来豪杰士，未遇识者谁。
寓感四首·其一
作者：孙承恩
朝代：明

白日在天上，明两以作离。人君发天德，普照亦如之。浮云纤末生，倏见昏阴滋。玄象有混辟，怀歌盛明时。
寓感四首·其三
作者：孙承恩
朝代：明

人生宇宙内，苦被日月驱。贤豪凛英声，际时步亨衢。谈笑生风云，咳唾落明珠。馀光照海宇，惠泽沾寰区。有如纵壑鲸，岂比涸辙鱼。朝侍未央殿，夜宿承明庐。煌煌炳勋业，琐琐谁能如。
寓感四首·其二
作者：孙承恩
朝代：明

牛性不司夜，犬力不任耕。铅难铸作剑，杙岂胜为楹。致用苟越分，怀羞堪拊膺。驱驽驾远道，纵苇济沧瀛。所忧在颠溺，旦夕为怔怔。奈何相逢者，犹怀欣羡情。
寓感四首·其四
作者：孙承恩
朝代：明

楚赵昔从约，纠力抗秦师。遴选才智士，便给如风飞。毛生本无闻，翩然请囊锥。鄙哉平原君，胡乃昧先知。从行亦碌碌，侧目空睢盱。侃侃数语间，两国定深期。从来豪杰士，未遇识者谁。
对雪
作者：孙承恩
朝代：明

朔雪千林盛，连天舞素霙。依依巧作态，脉脉故无声。只可如袁卧，难为访戴行。小山浑不俗，玉立更峥嵘。
对雪和玉溪韵
作者：孙承恩
朝代：明

绥绥缕缕舞长空，淑气氤氲不待风。太乙降歆临法会，天孙剪缟散瑶宫。三农已见丰穰兆，一德由来感格中。幸接夔龙沾圣泽，更将歌颂万方同。
寻春
作者：孙承恩
朝代：明

莫怪寻春意欲颠，水边林下辄留连。等閒别却东风去，欲识东风又隔年。
寿图提学谢侍御请赋
作者：孙承恩
朝代：明

春阳煦物浓若饴，蟠桃结子何累累。仙童捧出来瑶池，大可如盎鲜凝脂。太和孕毓流华滋，三千年方一见之。当年曾许曼倩窥，岂知后世更有偷桃儿。谢子纯孝天应知，奉亲爱日拳拳私。阿母圣善仁且慈，庭前兰桂森葳蕤。高堂长日薰风吹，祝釐设帨当此时。飞飞青鸟来致辞，桃今再熟为子贻。助尔上侑长生卮，福禄单厚生期颐。
寿宋樗庵辞四章·其一
作者：孙承恩
朝代：明

大贝兮南金。昔公之出兮望崇士林。翩其归来兮三泖之浒九峰之岑。
寿宋樗庵辞四章·其三
作者：孙承恩
朝代：明

北山兮采芝。南涧兮寻诗。傲睨宇宙兮浮荣尘壒。读书以娱兮不知岁月之云迈。
寿宋樗庵辞四章·其二
作者：孙承恩
朝代：明

峰之岑兮泖之浒。澹逍遥兮自容与。养高兮履素。纷馀嚣兮亦莫余侮。
寿宋樗庵辞四章·其四
作者：孙承恩
朝代：明

有清其秋令节芳兮。有丛者菊吐幽香兮。登公堂兮举公觞兮。伐鼓吹笙浩且昌兮。祝公寿兮乐无疆兮。
寿桂翁阁老次石翁韵
作者：孙承恩
朝代：明

谟陈北阙金为鉴，寿祝南山玉作卮。一德共瞻难老日，百年恭际盛明时。臣邻绩拟夔龙匹，风雅坛推李杜师。怪底斗南腾瑞气，奎星昨夜降瑶池。
将晓
作者：孙承恩
朝代：明

历乱银河落，朦胧曙色微。忽看入幽户，渐已透疏帏。物各知群动，吾思欲揽衣。幽居虽少事，颓惰自非宜。
少傅夏桂翁六十寿诗
作者：孙承恩
朝代：明

圣世开熙运，昌朝得大贤。河图呈瑞旦，崧岳降神年。日月光华盛，风云庆会骈。遭逢原有数，轩豁固无前。凤矫翔千仞，雕骞隘八埏。对时方育物，熙载乃旋乾。登陟三台峻，调和二气平。弘枢资密勿，大冶荷陶甄。徵角招相悦，盐梅用乃宣。眷隆锡马日，任重负鳌肩。游刃分群骼，孤峰障百川。令仪钦穆穆，雅德见渊渊。恳款抒长策，从容握化权。阳春功泯迹，时雨泽无偏。学术三才贯，词锋八面专。经纶徵事业，风雅寓诗篇。翼翼匡文德，雍雍和舜弦。人传白雪句，家有紫霞编。榜揭蛟龙翥，岩镌星斗悬。全才元不器，盛美总能全。望重心愈下，功高志益虔。即今黄阁老，原是玉堂仙。火宿辉南极，台光烛昴躔。遐方瞻气象，朝士乐周旋。才见三元始，重占六甲圆。环中神独至，镜里发常玄。平格从天寿，冲虚象帝先。松乔行可致，钟鼎故裒然。静养探玄理，冥心契道诠。百祥来止止，一气亘绵绵。皇祚无穷纪，贞休幸共延。小诗追吉甫，奕世拟流传。
少湖见怀有诗用韵奉酬
作者：孙承恩
朝代：明

江海蹉跎客，风尘蹇拙人。未辞簪绂累，终拟菊松邻。浅薄承嘉会，幽閒称病身。聊将慎出处，敢谓异群伦。有美词林彦，无瑕廊庙珍。明时徵凤鸟，绝代见麒麟。化雨覃江介，清风洒俗尘。文山人仰岱，学海士知津。远荷金声赠，常怀玉树亲。矢心期佩服，此志敢教沦。
屋舟词
作者：孙承恩
朝代：明

江水兮悠悠，若有人兮夷犹舟。何为兮栋宇屋，何为兮在中流。药橑兮芝楣，照晴波兮参差。泛泛兮摇摇，宛冯夷兮来居。浅渚兮月明，极浦兮云横。繄高褰兮独丘，何尘缘兮足萦。江水兮茫茫，若有人兮徜徉。谓舟兮疑屋，谓屋兮可航。珠户兮贝宫，挂宿霭兮帘栊。窈窕兮突兀，结蜃楼兮乘风。月明兮浅渚，云横兮极浦。蹇独立兮高褰，寄一笑于千古。
屏岩
作者：孙承恩
朝代：明

层崖何嵚崟，下瞰江水立。斩绝数百仞，隐约蔽白日。嵌空猿猱居，黕黑太古色。若非鬼工凿，定是神斧劈。江风吹萧萧，江水波荡潏。扁舟经其下，人细如蚁虱。壮游兹行最，历览难具述。睥睨气屈蟠，凌跨神爽逸。村居不知名，风物更萧瑟。奇观不有此，何以慰悒郁。
展谒孟庙
作者：孙承恩
朝代：明

稽首孟夫子，万古道学宗。七篇溯源流，乃与洙泗通。义利王伯辨，日星丽苍穹。拳拳救世心，绩视禹稷同。早年事咿唔，童子呫哔功。及兹咏圣涯，钻研愈无穷。兹晨出祠下，瞻谒展敬恭。巍巍泰山尊，恍若亲德容。道术丧千载，异论方讻讻。无由起夫子，为我摧其锋。天理有至正，吾道惟大中。叩公公不言，涕泪沾心胸。
山门
作者：孙承恩
朝代：明

山门落日望江干，云树微茫晚色寒。欲向东风歌一曲，鹧鸪声里豆花残。
岁聿其暮送朱东原司教东平六章
作者：孙承恩
朝代：明
体裁：四言诗

岁聿其暮，翔翔萧萧。言策其驽，送子于郊。（一章）岁聿云暮，寒日翳翳。伤子不逢，感我出涕。（二章）驱车辚辚，徒御倾倾。式遄子行，我心用宁。（三章）言言东平，鲁邦之域。宫墙崇崇，懋子嘉绩。（四章）金则有砺矣，木则有矩矣。造尔多士，子其处矣。（五章）胡子匪宜我，独与子暌离。孰辅吾仁，孰砭我疵。岂无友朋，不如子心知。（六章）
常山喜得家信三首
作者：孙承恩
朝代：明

此日逢家信，千金喜更真。客瞻异乡月，人别故园春。安稳无馀望，康强有老亲。拳拳寸草意，感激戴苍旻。幸有平安慰，兼云得两儿。抱惭非孔释，梦巳恊熊罴。天意将无定，吾年巳渐衰。宗祧百年事，抚已重嗟咨。失学怜儿辈，临缄意不无。即看语造次，讵有苦工夫。春雨招梅友，秋风聘橘奴。小园多干当，幸不至荒芜。
常山喜得家信三首·其一
作者：孙承恩
朝代：明

此日逢家信，千金喜更真。客瞻异乡月，人别故园春。安稳无馀望，康强有老亲。拳拳寸草意，感激戴苍旻。
常山喜得家信三首·其三
作者：孙承恩
朝代：明

失学怜儿辈，临缄意不无。即看语造次，讵有苦工夫。春雨招梅友，秋风聘橘奴。小园多干当，幸不至荒芜。
常山喜得家信三首·其二
作者：孙承恩
朝代：明

幸有平安慰，兼云得两儿。抱惭非孔释，梦巳恊熊罴。天意将无定，吾年巳渐衰。宗祧百年事，抚已重嗟咨。
常山道中即事
作者：孙承恩
朝代：明

登登山径绕羊肠，天际孤吹送晚凉。鸟带暝烟投远峤，马驰斜日转危冈。汀洲水澨蒹葭老，篱落人家橘柚香。风景渐于乡土异，黯然离思共秋长。
平浦
作者：孙承恩
朝代：明

度岭浪自悲，登舟情更欢。山川颇清旷，少慰行路难。浮烟散孤屿，旭日生晴峦。所喜瘴疠息，宁计水涩乾。平浦路悠悠，几濑复几滩。韶江计非遥，渐闻水漫漫。故人从何来，报政海外还。附书不及详，匆匆报平安。
并附家居泛白龙潭诗三首
作者：孙承恩
朝代：明

湖上凉风两袖生，满天星斗浸空明。一叶扁舟随所适，只疑今夜上天行。摵摵枫林啼乱乌，夜深渔浦傍菰蒲。欲棹波心酹明月，隔岸悬灯有酒沽。海天空阔净无云，枫冷澄潭落叶闻。水北天南无限意，一杯今夕吊龙君。
并附家居泛白龙潭诗三首·其一
作者：孙承恩
朝代：明

湖上凉风两袖生，满天星斗浸空明。一叶扁舟随所适，只疑今夜上天行。
并附家居泛白龙潭诗三首·其三
作者：孙承恩
朝代：明

海天空阔净无云，枫冷澄潭落叶闻。水北天南无限意，一杯今夕吊龙君。
并附家居泛白龙潭诗三首·其二
作者：孙承恩
朝代：明

摵摵枫林啼乱乌，夜深渔浦傍菰蒲。欲棹波心酹明月，隔岸悬灯有酒沽。
幽事
作者：孙承恩
朝代：明

幽事时时有，閒居颇自便。听莺留徙倚，教鹤助蹁跹。掬水苔矶坐，寻芳竹径穿。却怜城市里，车骑正喧阗。
庆成宴和戴师观韵
作者：孙承恩
朝代：明

锡宴彤墀拥百官，承空绮幕近金銮。杯浮法酒浇藜藿，乐奏宫县下凤鸾。报国共怀心耿耿，瞻天齐舞佩珊珊。太平未必真无象，惭愧书生只素餐。
庚戌仲夏予赴召北上石川张子饯于江浒同舟至金山别去顷复寄予以诗草草依韵附谢二首
作者：孙承恩
朝代：明

扁舟忆昨沧江上，远饯多公契谊真。共惜才贤犹野渡，独惭浅薄滥朝绅。百年未了君亲愿，一事无成老病身。欲和阳春抒报谢，莫宣勤恳重逡巡。江舟话别年惊换，驿骑传书意更真。老我与时终枘凿，病躯何日谢冠绅。千篇不尽山游兴，百岁谁拘物外身。有待金焦从笑傲，留连杯酌不论巡。
庚戌仲夏予赴召北上石川张子饯于江浒同舟至金山别去顷复寄予以诗草草依韵附谢二首·其一
作者：孙承恩
朝代：明

扁舟忆昨沧江上，远饯多公契谊真。共惜才贤犹野渡，独惭浅薄滥朝绅。百年未了君亲愿，一事无成老病身。欲和阳春抒报谢，莫宣勤恳重逡巡。
庚戌仲夏予赴召北上石川张子饯于江浒同舟至金山别去顷复寄予以诗草草依韵附谢二首·其二
作者：孙承恩
朝代：明

江舟话别年惊换，驿骑传书意更真。老我与时终枘凿，病躯何日谢冠绅。千篇不尽山游兴，百岁谁拘物外身。有待金焦从笑傲，留连杯酌不论巡。
廿五日复会于宣城第用张白滩韵一首奉赠地主
作者：孙承恩
朝代：明

寒宵漏永烛花偏，大府堂深甲帐连。歌舞递呈留院月，沉檀不断袅炉烟。盟存带砺家承旧，勋著旂常爵赐先。淇澳昔闻歌卫武，缁衣今为颂公贤。
张文光都阃邀游西湖
作者：孙承恩
朝代：明

七年不向西湖醉，此日真成两度游。三竺寺中秋渐肃，两高峰顶雨初收。云峦飞翠迎吟舫，水树分青落酒瓯。最爱主人多道气，不妨日暮为迟留。
张明厓中丞有惠代柬谢
作者：孙承恩
朝代：明

圣主恩深赐已馀，更叨大府惠何如。多脩善药扶衰病，剩与儿孙助买书。
张石川书来约会杭城议共远游
作者：孙承恩
朝代：明

故人约我事清游，兹兴年来百不留。曾欲天台观瀑布，遂登庐岳访浮丘。枯筇短屐三高墓，明月清风八咏楼。屈子子长非我事，一区何处不夷犹。
归次嘉兴喜儿侄来候二首
作者：孙承恩
朝代：明

无限离愁未易裁，今朝不觉笑颜开。春风江上孤舟近，乌帽青衫见汝来。何事今朝散客愁，阿咸兄弟候归舟。惊看忽忽无他问，白发慈亲健在不。
归次嘉兴喜儿侄来候二首·其一
作者：孙承恩
朝代：明

无限离愁未易裁，今朝不觉笑颜开。春风江上孤舟近，乌帽青衫见汝来。
归次嘉兴喜儿侄来候二首·其二
作者：孙承恩
朝代：明

何事今朝散客愁，阿咸兄弟候归舟。惊看忽忽无他问，白发慈亲健在不。
归田和答吴石湖
作者：孙承恩
朝代：明

辛苦平生报主身，不堪老病疏归频。酬恩未有涓埃补，赐允兼蒙德意新。世味已抛庄蝶梦，故园犹及乳莺春。残生畎亩无馀事，击壤康衢祝圣人。
归途至南宁喜见二仆三首
作者：孙承恩
朝代：明

岭表将归日，天涯欲尽年。偶于童仆遇，翻成儿女怜。望杳青山外，心驰白雁前。中年颇恇怯，触事易凄然。已是临归日，何堪见汝曹。羁栖怜若病，行役问吾劳。滩束江声急，山藏瘴雾高。故乡犹隔远，离思转滔滔。幸喜多安稳，聊将慰客途。入舟翻自失，对酒更频呼。骨肉凭谁讯，鳞鸿有到无。白云瞻不极，清泪落江湖。
归途至南宁喜见二仆三首·其一
作者：孙承恩
朝代：明

岭表将归日，天涯欲尽年。偶于童仆遇，翻成儿女怜。望杳青山外，心驰白雁前。中年颇恇怯，触事易凄然。
归途至南宁喜见二仆三首·其三
作者：孙承恩
朝代：明

幸喜多安稳，聊将慰客途。入舟翻自失，对酒更频呼。骨肉凭谁讯，鳞鸿有到无。白云瞻不极，清泪落江湖。
归途至南宁喜见二仆三首·其二
作者：孙承恩
朝代：明

已是临归日，何堪见汝曹。羁栖怜若病，行役问吾劳。滩束江声急，山藏瘴雾高。故乡犹隔远，离思转滔滔。
录诗与王存斋代柬
作者：孙承恩
朝代：明

老去篇章日厌思，多君命录荷君私。荣华过眼空成梦，出处关心敢自欺。长日小窗时点染，清秋灯火几唔咿。不堪棐几尘君笥，料得床头覆瓿宜。
德州晚泊
作者：孙承恩
朝代：明

落日沧波上，孤城舣客槎。风声回绝岸，月色漫平沙。宿鸟频移树，残灯细吐花。中宵愁不寝，归思浩无涯。
忆儿病
作者：孙承恩
朝代：明

几岁携家住帝畿，故园终日费心思。无端今日襄江上，回首长安忆病儿。
忆旧居二十韵
作者：孙承恩
朝代：明

我忆旧居好，依城亦半村。敦庞通鄙落，汗漫接平原。潮汐交流汇，濠梁拱翊尊。途迂鲜冠盖，地静远尘喧。膴膴菑畬合，深深花竹繁。楼高延皓月，窗豁近朝暾。背水开精舍，诛茅搆小轩。山僧时造席，野老日过门。散适东西陌，将迎三两孙。携筇登陇首，把钓坐槐根。兴倦时支枕，朋来共倒樽。潜鱼观泳跃，好鸟看飞鶱。雅意娱松菊，閒情恋鹤猿。差同元亮宅，敢谓辟疆园。自昔悬车也，怡情赖此焉。优游延日月，倏忽几寒暄。秪拟诒谋远，宁知遘数屯。变生非意料，祸烈半烧燔。先世经营志，今皇赐惠恩。自惭都上负，那得免烦冤。玄理无来复，天心有默存。兴衰谁与问，俯仰信乾坤。
忠州
作者：孙承恩
朝代：明

连山横巨鳌，林木苍烟重。黄茆接天际，一望不可穷。忠州暂弭节，日落多凄风。土酋服櫜鞬，执礼殊敬恭。地僻山径恶，使节古不通。创行乃自兹，诧讶惊老翁。涉历岂宿分，穷荒寄行踪。平明登前途，回首隔万峰。
忠州道中
作者：孙承恩
朝代：明

晨发瞻长路，苍凉映晓暾。寒藤萦古木，野竹翳荒村。径合黄茅盛，山连碧雾昏。垂堂宁敢论，去去任乾坤。
忧旱
作者：孙承恩
朝代：明

去年曾赋苦雨歌，感时托兴忧思多。今年正复苦无雨，耿耿此念忧何如。此时春深农务促，村北村南鸣布谷。钱镈都勤耕耨功，有待甘霖齐发育。三月不雨四月来，草木犹自含枯荄。山头不见片云出，郊原远近飞黄埃。村中迎神竞箫鼓，南海谁教牛衅土。童子空歌蜥蜴神，中路不见商羊舞。青天白日驾晴虹，云师雨伯俱无功。谁能上天诉屏翳，不然入水鞭蛟龙。尽道今年魃为祟，无望秋成登乐岁。皇天德泽久不下，知是苍茫有奸戾。吾闻洪范推庶徵，休咎类应久杳冥。唐虞殷周称至治，天道人事相因仍。吾皇圣神御宸极，亮采群工尽明翼。一德格天天所享，七政何宜有愆忒。苦多苦少恒不均，谁使造物还平分。庙堂调燮岂敢议，无乃昭示多非真。只今潢池肆攘窃，杀气纵横日流血。十万王师转战勤，馈饷经年尤未歇。驱逐风尘及犬鸡，远近失业多流离。征输未实太仓粟，要待一饱苏疮痍。天祸吾民未容解，灾毒频仍若相待。哀哉吾民亦何辜，便欲乘风叩真宰。九天高高去无缘，要以人事回苍天。遇灾修德乃明哲，请诵周宣云汉篇。天人交通亦甚迩，悔祸应看沛甘雨。一犁既足槁朽苏，万里还看甲兵洗。触事忧时百感侵，无能碌碌只长吟。杞人我亦真堪笑，何处悠悠语此心。
怀友
作者：孙承恩
朝代：明

斜日晖晖荡客舟，落花飞尽水悠悠。故乡回首苍茫外，万叠云山一片愁。
怀送别诸亲友
作者：孙承恩
朝代：明

谷阳城外短长亭，斜日莺啼酒半醒。别语匆匆浑不记，两言珍重独分明。
恭和圣制朝泛金海诗二首
作者：孙承恩
朝代：明

禁苑晴波化日舒，南薰披拂飐荷蕖。游歌不替寅恭念，茂对聊乘宵旰馀。圣孝拳拳思色笑，道机泼泼契鸢鱼。敬陈天保无疆颂，永荷皇仁万国娱。澄湖万顷练平舒，紫荇青蘋错锦蕖。上苑祥光联日下，南山佳气霭晴馀。欣闻凤吹冲林鸟，惊睹龙颜跃渚鱼。大孝允惟怀罔极，小臣何以佐宸娱。
恭和圣制朝泛金海诗二首·其一
作者：孙承恩
朝代：明

禁苑晴波化日舒，南薰披拂飐荷蕖。游歌不替寅恭念，茂对聊乘宵旰馀。圣孝拳拳思色笑，道机泼泼契鸢鱼。敬陈天保无疆颂，永荷皇仁万国娱。
恭和圣制朝泛金海诗二首·其二
作者：孙承恩
朝代：明

澄湖万顷练平舒，紫荇青蘋错锦蕖。上苑祥光联日下，南山佳气霭晴馀。欣闻凤吹冲林鸟，惊睹龙颜跃渚鱼。大孝允惟怀罔极，小臣何以佐宸娱。
恭和御制翰林院敬一亭落成诗
作者：孙承恩
朝代：明

杰构新看耸玉堂，文明诞启际非常。九天睿藻开贞观，百圣心传蹈允臧。愿竭庸愚终黾勉，愧无雅颂重铺张。神功已配乾坤大，海宇均瞻日月光。
恭谒显陵
作者：孙承恩
朝代：明

宇宙钟灵地，先皇剑舄藏。万神严翊卫，千古閟玄堂。江汉输源远，匡庐引脉长。中天瞻北极，缭绕五云翔。
恭谒潜邸
作者：孙承恩
朝代：明

肃穆瞻皇宇，岧峣切紫霄。彤庭白昼静，桂寝瑞烟飘。天启飞龙地，虹流诞圣朝。万年徵往牒，四海戴神尧。
悲秋
作者：孙承恩
朝代：明

海上凉风动，山中秋日深。百年摧短景，万里接层阴。冻蕊依时放，寒蝉恋树吟。平生摇落意，卧病更难禁。
悲萱永怀挽郑秋官母
作者：孙承恩
朝代：明

北堂有萱草，郁郁呈华滋。西风动地至，一夕吹殒之。荼毒游子怀，眼枯泪成血。鸟啼白露零，中夜肠断绝。凄凉旧缝在，零落机杼寒。岂无牲鼎祭，不及生前欢。河水向东逝，滔滔无休息。此心明月如，达旦不改魄。水亦有尽处，月亦有亏时。思亲复思亲，一念无终期。
悼鹤
作者：孙承恩
朝代：明

孤鹤自向吾园居，顾步饮啄惨不舒。息多清阴食有鱼，我独无以为尔娱。长日悲鸣怀旧侣，天阔云深飞不去。一日谁教羽翼残，经年误尔樊笼住。朝来园丁走报予，鹤也忽毙惊嗟吁。烧琴瘗石总成戏，前辈风流尚堪记。恨不葬尔首阳下，清节无惭逸民似。乾坤俯仰成古今，赤壁矶头月色阴。眼中无复婆娑影，耳畔犹闻警露音。遂令草堂失幽致，从此老夫乖赏心。
慰三女并示甥大道
作者：孙承恩
朝代：明

老去儿孙念转亲，孤嫠贫苦爱尤真。蜂粮自可供馀岁，蚁穴犹能庇此身。卜筑且教堪止息，拮据宁为惜心神。万间大庇何为者，触事宁无感慨频。
慰侄孙友仁昌祖居宅俱罹寇燬二首
作者：孙承恩
朝代：明

祖屋成灰烬，倭夷很毒情。我闻增慨叹，汝定泪纵横。已已无深痛，徐徐可再营。才能年更富，宁患业无成。世事宁非数，人生合有灾。几年劳积累，一日变灰埃。出谷莺非托，迁巢燕亦猜。但看勤植立，天意有安排。
慰侄孙友仁昌祖居宅俱罹寇燬二首·其一
作者：孙承恩
朝代：明

祖屋成灰烬，倭夷很毒情。我闻增慨叹，汝定泪纵横。已已无深痛，徐徐可再营。才能年更富，宁患业无成。
慰侄孙友仁昌祖居宅俱罹寇燬二首·其二
作者：孙承恩
朝代：明

世事宁非数，人生合有灾。几年劳积累，一日变灰埃。出谷莺非托，迁巢燕亦猜。但看勤植立，天意有安排。
戏作留别青莲二首
作者：孙承恩
朝代：明

神游临汉沔，星轺亦郢城。奇事一朝见，斯文千古情。仙书劳每赠，瓣香心独诚。回首兰江上，日日白云生。玄圃辞仙侣，瑶宫驾海鲸。风云供笑咏，湘汉结精英。眷我言归日，贻诗怅别情。怀君何处望，明月大江横。
戏作留别青莲二首·其一
作者：孙承恩
朝代：明

神游临汉沔，星轺亦郢城。奇事一朝见，斯文千古情。仙书劳每赠，瓣香心独诚。回首兰江上，日日白云生。
戏作留别青莲二首·其二
作者：孙承恩
朝代：明

玄圃辞仙侣，瑶宫驾海鲸。风云供笑咏，湘汉结精英。眷我言归日，贻诗怅别情。怀君何处望，明月大江横。
戏答降箕青莲仙八首
作者：孙承恩
朝代：明

瀛海茫茫不可期，令威千载再来时。神仙踪迹谁能测，只有中天明月知。骑鲸人去几千秋，六合真成汗漫游。蓬莱阆苑何不住，更为人间岁月留。汉江江水故依然，抱月犹疑水底眠。可是耽诗馀习气，更来洒翰任人传。飞行八极藐三山，万里凌风剑气寒。往迹眷怀犹一日，每过襄郢故盘桓。凤翥鸾翔挥彩毫，天才千古仰诗豪。湖湘此日抄传遍，怪得新来纸价高。青莲居士谪仙人，风雅吾生仰后尘。喜奉新诗如謦欬，更将明月认风神。欲问先生觅大还，浮名绊我愧尘颜。区中甲子频惊换，自是仙家瞬息间。我厌浮名思碧山，公离蓬岛到人间。若教换却输公去，常与群仙相往还。
戏答降箕青莲仙八首·其一
作者：孙承恩
朝代：明

瀛海茫茫不可期，令威千载再来时。神仙踪迹谁能测，只有中天明月知。
戏答降箕青莲仙八首·其七
作者：孙承恩
朝代：明

欲问先生觅大还，浮名绊我愧尘颜。区中甲子频惊换，自是仙家瞬息间。
戏答降箕青莲仙八首·其三
作者：孙承恩
朝代：明

汉江江水故依然，抱月犹疑水底眠。可是耽诗馀习气，更来洒翰任人传。
戏答降箕青莲仙八首·其二
作者：孙承恩
朝代：明

骑鲸人去几千秋，六合真成汗漫游。蓬莱阆苑何不住，更为人间岁月留。
戏答降箕青莲仙八首·其五
作者：孙承恩
朝代：明

凤翥鸾翔挥彩毫，天才千古仰诗豪。湖湘此日抄传遍，怪得新来纸价高。
戏答降箕青莲仙八首·其八
作者：孙承恩
朝代：明

我厌浮名思碧山，公离蓬岛到人间。若教换却输公去，常与群仙相往还。
戏答降箕青莲仙八首·其六
作者：孙承恩
朝代：明

青莲居士谪仙人，风雅吾生仰后尘。喜奉新诗如謦欬，更将明月认风神。
戏答降箕青莲仙八首·其四
作者：孙承恩
朝代：明

飞行八极藐三山，万里凌风剑气寒。往迹眷怀犹一日，每过襄郢故盘桓。
扁鹊墓
作者：孙承恩
朝代：明

医圣从闻术有神，千年冢骨已飞尘。荒原落日西风里，犹有纷纷乞艾人。
打鱼纪事少司马良所已两和末复有述怀之篇因奉答
作者：孙承恩
朝代：明

寒窗语咿坐如块，正忆阳和欣曝背。病躯厌事每忘栉，贵客临门愁束带。古训微言费钻讨，理义悦心如啖脍。絺章绣句我何有，小技雕虫嫌琐碎。刘子才气锐无敌，鹰隼脱绦船下濑。与我论交三十年，颠倒脱落形骸外。从来知己不易得，牝牡骊黄谁识会。俯仰乾坤一慨然，我欲乘槎泛沧海。
托友置别墅二首
作者：孙承恩
朝代：明

为藉仁贤擅一区，都将幽兴乐耕鱼。不妨更筑深深屋，老去虞卿欲著书。求田问舍亦区区，世味年来嚼蜡如。任处溪山可投足，欲将踪迹近先庐。
托友置别墅二首·其一
作者：孙承恩
朝代：明

为藉仁贤擅一区，都将幽兴乐耕鱼。不妨更筑深深屋，老去虞卿欲著书。
托友置别墅二首·其二
作者：孙承恩
朝代：明

求田问舍亦区区，世味年来嚼蜡如。任处溪山可投足，欲将踪迹近先庐。
抵家
作者：孙承恩
朝代：明

春风荡白日，晨鹊噪庭树。游子岭表归，欢笑喜仆御。我行昔中秋，丹枫落江渚。归来易岁华，冉冉柳飞絮。颜色渐老苍，急景不少驻。人生苦难保，骨肉喜欢聚。上堂拜慈亲，入室抚婴孺。浮荣何足言，一笑解百虑。
抵家值海寇作祸遣怀简石湖
作者：孙承恩
朝代：明

老去归来百靡求，一犁准拟事西畴。清朝策杖閒闻鸟，向夕呼童饱饭牛。散适秖堪元亮卧，乱离翻得杜陵愁。百年乐土烽烟遍，何处深山可暂游。
抵家杂诗四首
作者：孙承恩
朝代：明

解装谢长路，及门当晚春。风光浑自喜，花鸟似相亲。慰讯州司厚，过从父老真。山川多历览，时或诧乡人。跋涉巳云毕，低回不自禁。更因归日喜，还忆去时心。毫末真无补，高深实有临。老亲多慰藉，添得二毛侵。小圃多新思，苔阶觅旧踪。胸中富万壑，眼底失孤峰。兴动王孙草，诗哦处士松。更怜茅屋角，添得竹阴浓。徙倚当春晚，行唫步翠苔。犹思曩日别，不道隔年回。柳及时新插，桃经手旧栽。似怜主人出，迟得数枝开。
抵家杂诗四首·其一
作者：孙承恩
朝代：明

解装谢长路，及门当晚春。风光浑自喜，花鸟似相亲。慰讯州司厚，过从父老真。山川多历览，时或诧乡人。
抵家杂诗四首·其三
作者：孙承恩
朝代：明

小圃多新思，苔阶觅旧踪。胸中富万壑，眼底失孤峰。兴动王孙草，诗哦处士松。更怜茅屋角，添得竹阴浓。
抵家杂诗四首·其二
作者：孙承恩
朝代：明

跋涉巳云毕，低回不自禁。更因归日喜，还忆去时心。毫末真无补，高深实有临。老亲多慰藉，添得二毛侵。
抵家杂诗四首·其四
作者：孙承恩
朝代：明

徙倚当春晚，行唫步翠苔。犹思曩日别，不道隔年回。柳及时新插，桃经手旧栽。似怜主人出，迟得数枝开。
招友人赏莲二首
作者：孙承恩
朝代：明

小圃来稀怯病身，芙渠空浸一池云。今朝忽动看花兴，洗？池边只待君。池上红云映碧澜，草亭偏称把杯看。莫教一日蹉跎过，零落馀香空翠盘。
招友人赏莲二首·其一
作者：孙承恩
朝代：明

小圃来稀怯病身，芙渠空浸一池云。今朝忽动看花兴，洗？池边只待君。
招友人赏莲二首·其一
作者：孙承恩
朝代：明
体裁：七言绝句

小圃来稀怯病身，芙渠空浸一池云。今朝忽动看花兴，洗�池边只待君。
招友人赏莲二首·其二
作者：孙承恩
朝代：明

池上红云映碧澜，草亭偏称把杯看。莫教一日蹉跎过，零落馀香空翠盘。
拟万寿无疆词次韵
作者：孙承恩
朝代：明

五位严宸地，千官魏阙前。秋高澄霁色，空半起炉烟。于穆瞻龙衮，钧韶恊凤弦。百蛮熙禹甸，八极仰尧天。义肃乾坤正，仁覃品物妍。愚臣勤颂祷，圣寿万斯年。
拟从幸玉霄公主山庄诗次王摩诘韵
作者：孙承恩
朝代：明

迤？春明远，风光入望赊。从闻仙子宅，自出帝王家。临幸劳天步，鲜醲畅物华。回环浮碧落，杰构接飞霞。漫说银河泛，虚闻博望槎。楼翔秦女凤，地产葛仙砂。北阙崇瞻近，南山落照斜。不因时省俗，亦或访桑麻。主贵应谁拟，宸游数未涯。何须千里骏，自有七香车。
拟从幸玉霄公主山庄诗次王摩诘韵
作者：孙承恩
朝代：明
体裁：五言排律

迤�春明远，风光入望赊。从闻仙子宅，自出帝王家。临幸劳天步，鲜醲畅物华。回环浮碧落，杰构接飞霞。漫说银河泛，虚闻博望槎。楼翔秦女凤，地产葛仙砂。北阙崇瞻近，南山落照斜。不因时省俗，亦或访桑麻。主贵应谁拟，宸游数未涯。何须千里骏，自有七香车。
拟古二十七首
作者：孙承恩
朝代：明

季冬耿长夜，朔风振乔林。幽斋不能寐，起坐发哀吟。美人旷千古，遗我金玉音。褰裳邈无从，怅望空劳心。有鸟白翯翯，来自东海浔。虽无文采烂，洁白羽毛新。飞飞集神州，琅然扬清音。威凤仪朝阳，和鸣叶韶琴。日短羽翼单，天阔云雾深。凤鸟苦不省，鸱鸮将见侵。四顾羁旅孤，怆恻反哺心。会当乘便风，复归故山林。我有一良剑，传是古镆铘。自信靡文饰，埋没溷泥沙。惨淡无晶光，斑剥生铁花。世人亦有宝，诩诩各自誇。磨淬明白雪，本质固无加。百金饰剑首，金珠灿星霞。一朝售之市，传观共称佳。我剑亦在侧，唾手争喧哗。好恶莫容辨，抚之自咨嗟。什袭始有待，终必遇张华。上天示鉴戒，灾异何频仍。奏报四方至，圣心靡安宁。畴咨诸臣工，涣汗扬大庭。陈言禆缺违，治道期一更。北斗酌元气，吁谟运权衡。皇华走星轺，恩波逮苍生。于惟吾皇圣，格天以勤诚。岂惟弥灾变，三五行可升。天于西北亏，地于东南倾。炼石补缺漏，蹴山塞重溟。洪河稽天流，象罔纷纵横。赤手障颓波，万古焉能成。漆室有隐忧，非啸邻妇惊。其力诚何施，其志良可矜。今日忽不乐，驾言出遨游。遨游亦何之，迤？登崇丘。累累有孤坟，传是古王侯。野人不记省，时来牧羊牛。长夜既寂寂，泉台永幽幽。不论贵与贱，宁识贤与不。人事有代谢，荣华逝难留。感彼牛山言，使我涕泗流。边隅近杀气，昴星烛天明。长矢射汉月，牧马川原腥。挥霍风雨急，劫掠鸡犬惊。黑云压孤垒，哭声殒三军。羽书日夜驰，震动咸阳京。天子按剑怒，含悽悯苍生。徵调选材勇，授钺思豪英。制敌在素豫，得人壮长城。安得百颇牧，坐使边尘清。少年不识事，负志殊慨慷。陕小宇宙内，思欲超八荒。举身登日观，纵目临扶桑。两手擎日月，照耀无边方。天道有隐幽，世途有更张。群居惭噏噏，独行愧凉凉。文豹亦雾隐，神龙亦渊藏。蹇予将奈何，聊以永徜徉。金风振肃杀，原野草木黄。畋猎方及辰，命侣百夫行。丽服多妍姿，骏马如龙骧。拓弓作满月，鸣镝飞秋霜。飞腾如猿猱，捷下千仞冈。飞驰与电逝，矫捷莫可当。耳后生风声，鼻尖出火光。俯身殪貙獳，仰首射欃枪。妖狐无遁迹，狡免无留藏。田猎何足言，聊尔猛气张。淳风日浇丧，世道江河流。倾危售奸欺，笑谈隐戈矛。得时鼠为虎，失势鹰成鸠。秦越可骨肉，父子堪仇雠。天道既漠漠，人事良悠悠。谁能挽沧溟，一洗生民羞。美人生南国，佩服何芳菲。采芝既盈缬，揽蕙复充帏。慇勤遗夫君，悃款将有为。人心靡谅止，众女谗蛾眉。明明仰先哲，载籍有光辉。吾义固匪愆，后世定是非。惟彼古道湮，使我徒伤悲。知人良不易，毁誉多诪张。人心殊爱憎，众口异雌黄。叔孙短仲尼，轲谤由臧仓。欧朱若人言，君子为豺狼。皎皎明月珠，污泥閟其光。兰蕙岂不馥，斩刈焉得芳。世事每错乱，颠倒迷四方。弃置莫重陈，重陈人心伤。孔翠耀文彩，雕笼苦长羁。冥鸿翔云端，弋者空慕思。局蹐牛络锦，容与龟曳泥。洛下叹陆生，东门悲李斯。无利害岂及，无荣辱焉施。乃知沮溺流，未可轻瑕疵。幽居悄长夜，孤吟步中庭。澄澄天宇静，金波淡微明。众星何历历，八九罗纵横。仰首望星月，低头念平生。星月岂不光，无缘表忠诚。四顾将何依，黯然独伤情。莽莽宇宙间，人物何琐屑。志士欲自见，慷慨负奇节。握瑾怀兰荃，冰霜凛孤洁。造物忌皎皎，万事成瓦裂。世若无公言，愤懑当泣血。万事等刍狗，所贵惟此身。六凿相披攘，汩没丧天真。人生非金石，今古一旦昏。朱颜不禁秋，飒然变埃尘。古来贤豪士，用世多苦辛。身后竟如何，漫有空名存。空名载方册，逝者宁复闻。徒令雌黄徒，颠倒播喉唇。飘摇广成子，脱屣离垢氛。乘云驾飞龙，万古谁能驯。我思避世士，乃在匡山陬。身与浮云閒，心与造物游。躬耕岂不劳，田野日休休。有酒且孤斟，得句还自讴。黄鹄举千仞，万事同一沤。孤怀信高鶱，清风邈难俦。望之不可及，使我中心忧。我昔登岱岳，仗剑叩天关。振衣翔千仞，日月如可攀。缥缈云雾低，飒爽天风寒。俯首视九州，尘世何漫漫。相逢王子晋，绿发芙蓉颜。授我紫霞篇，饫我绛雪丹。招邀入太清，陟降三神山。后天永长存，独立超人寰。决择苦不勇，欲去更盘桓。尘土汩没人，万事成波澜。悔恨无由追，抚膺但长叹。鄙夫贪幸得，志士无苟安。义礼凛大防，毛发谁能干。介石不终日，洪流激奔湍。磊落开心胸，自拟白日看。交游亦满眼，知己良独难。愿言推子心，为我照肺肝。漆园有傲吏，放言恣汪洋。八荒为庭隅，天地为盖藏。大小等鹏鴳，修短齐彭殇。虽非中庸道，理亦各有当。鸱鸮矜腐鼠，木灾怨青黄。彼其视万钟，何啻一秕糠。英英威凤骞，矫矫神龙骧。其人如可作，吾当为褰裳。我有百鍊铜，铸为盘龙镜。制拟轩辕古，色作寒冰瑩。外可毛发鉴，内可心胆静。持之遗灵脩，期使万象正。胡为众妒兴，诋诟乃交并。人心岂真昧，物价谅有定。千秋在世间，谁能掩光颎。幽斋耿枯坐，省心一炉香。四十七年非，往事空茫茫。我有绿绮琴，转弦调清商。心绪纷如丝，掩抑不成章。翩翩南来雁，嗷嗷云外翔。为予吐哀音，黯黯增离伤。我有素心人，远在天一方。安得与俱来，执手语衷肠。幽人志林泉，轩冕非夙慕。轩冕岂不荣，蹇薄寡所赋。鹰隼絷绦笼，侧目云霄路。野马驾华轩，毕竟非故步。一语辱竖子，拂袖悔其误。张子有嘉言，碧山不予负。祸福相纠纆，理数乃杂揉。从来宇宙间，万事何不有。天道杳莫窥，玄机默而黝。吊者在衢路，贺者在户牗。想当造物时，任情屈身肘。盛衰本无常，称意讵能久。昨日东陵侯，今朝种瓜叟。白云出深谷，团团似车盖。谁云本无心，为雨泽枯块。飘风从何来，吹落九州外。依依不成雨，负此色霮䨴。出处宁固必，舒卷乃无碍。且复归旧山，氤氲镇常在。嗟吁寡闻道，当事力靡胜。坐无涵养功，忧乐苦缠萦。时当拂逆来，浅中每怦怦。虽无得失较，不免宠辱惊。有客款我堂，慰言极慇诚。上探元化理，中述圣哲情。谓予子有得，悄悄疑未平。谓予子无得，谅子心地清。丈夫志远猷，雅量包沧溟。公论定身后，琐琐焉足争。我起拜谢客，如醉寐得醒。一洗芥带胸，烈日消春冰。佩服金玉言，优游毕馀生。我有五亩宅，迢迢东海隅。有屋盈百椽，有芋亦数区。曲栏接芳榭，脩竹俯清渠。过门无俗宾，接席皆文儒。别来岁星周，惆怅恒郁纡。岂惟负风月，猿鹤皆怨吁。白云何英英，招邀与之俱。誓将返吾辕，归读先人书。达人委元化，出处无定拘。命运既已然，徘徊将何如。
拟古二十七首·其一
作者：孙承恩
朝代：明

季冬耿长夜，朔风振乔林。幽斋不能寐，起坐发哀吟。美人旷千古，遗我金玉音。褰裳邈无从，怅望空劳心。
拟古二十七首·其七
作者：孙承恩
朝代：明

边隅近杀气，昴星烛天明。长矢射汉月，牧马川原腥。挥霍风雨急，劫掠鸡犬惊。黑云压孤垒，哭声殒三军。羽书日夜驰，震动咸阳京。天子按剑怒，含悽悯苍生。徵调选材勇，授钺思豪英。制敌在素豫，得人壮长城。安得百颇牧，坐使边尘清。
拟古二十七首·其三
作者：孙承恩
朝代：明

我有一良剑，传是古镆铘。自信靡文饰，埋没溷泥沙。惨淡无晶光，斑剥生铁花。世人亦有宝，诩诩各自誇。磨淬明白雪，本质固无加。百金饰剑首，金珠灿星霞。一朝售之市，传观共称佳。我剑亦在侧，唾手争喧哗。好恶莫容辨，抚之自咨嗟。什袭始有待，终必遇张华。
拟古二十七首·其九
作者：孙承恩
朝代：明

金风振肃杀，原野草木黄。畋猎方及辰，命侣百夫行。丽服多妍姿，骏马如龙骧。拓弓作满月，鸣镝飞秋霜。飞腾如猿猱，捷下千仞冈。飞驰与电逝，矫捷莫可当。耳后生风声，鼻尖出火光。俯身殪貙獳，仰首射欃枪。妖狐无遁迹，狡免无留藏。田猎何足言，聊尔猛气张。
拟古二十七首·其二
作者：孙承恩
朝代：明

有鸟白翯翯，来自东海浔。虽无文采烂，洁白羽毛新。飞飞集神州，琅然扬清音。威凤仪朝阳，和鸣叶韶琴。日短羽翼单，天阔云雾深。凤鸟苦不省，鸱鸮将见侵。四顾羁旅孤，怆恻反哺心。会当乘便风，复归故山林。
拟古二十七首·其二十
作者：孙承恩
朝代：明

漆园有傲吏，放言恣汪洋。八荒为庭隅，天地为盖藏。大小等鹏鴳，修短齐彭殇。虽非中庸道，理亦各有当。鸱鸮矜腐鼠，木灾怨青黄。彼其视万钟，何啻一秕糠。英英威凤骞，矫矫神龙骧。其人如可作，吾当为褰裳。
拟古二十七首·其二十一
作者：孙承恩
朝代：明

我有百鍊铜，铸为盘龙镜。制拟轩辕古，色作寒冰瑩。外可毛发鉴，内可心胆静。持之遗灵脩，期使万象正。胡为众妒兴，诋诟乃交并。人心岂真昧，物价谅有定。千秋在世间，谁能掩光颎。
拟古二十七首·其二十一
作者：孙承恩
朝代：明
体裁：古风

我有百鍊铜，铸为盘龙镜。制拟轩辕古，色作寒冰莹。外可毛发鉴，内可心胆静。持之遗灵脩，期使万象正。胡为众妒兴，诋诟乃交并。人心岂真昧，物价谅有定。千秋在世间，谁能掩光颎。
拟古二十七首·其二十七
作者：孙承恩
朝代：明

我有五亩宅，迢迢东海隅。有屋盈百椽，有芋亦数区。曲栏接芳榭，脩竹俯清渠。过门无俗宾，接席皆文儒。别来岁星周，惆怅恒郁纡。岂惟负风月，猿鹤皆怨吁。白云何英英，招邀与之俱。誓将返吾辕，归读先人书。达人委元化，出处无定拘。命运既已然，徘徊将何如。
拟古二十七首·其二十三
作者：孙承恩
朝代：明

幽人志林泉，轩冕非夙慕。轩冕岂不荣，蹇薄寡所赋。鹰隼絷绦笼，侧目云霄路。野马驾华轩，毕竟非故步。一语辱竖子，拂袖悔其误。张子有嘉言，碧山不予负。
拟古二十七首·其二十二
作者：孙承恩
朝代：明

幽斋耿枯坐，省心一炉香。四十七年非，往事空茫茫。我有绿绮琴，转弦调清商。心绪纷如丝，掩抑不成章。翩翩南来雁，嗷嗷云外翔。为予吐哀音，黯黯增离伤。我有素心人，远在天一方。安得与俱来，执手语衷肠。
拟古二十七首·其二十五
作者：孙承恩
朝代：明

白云出深谷，团团似车盖。谁云本无心，为雨泽枯块。飘风从何来，吹落九州外。依依不成雨，负此色霮䨴。出处宁固必，舒卷乃无碍。且复归旧山，氤氲镇常在。
拟古二十七首·其二十六
作者：孙承恩
朝代：明

嗟吁寡闻道，当事力靡胜。坐无涵养功，忧乐苦缠萦。时当拂逆来，浅中每怦怦。虽无得失较，不免宠辱惊。有客款我堂，慰言极慇诚。上探元化理，中述圣哲情。谓予子有得，悄悄疑未平。谓予子无得，谅子心地清。丈夫志远猷，雅量包沧溟。公论定身后，琐琐焉足争。我起拜谢客，如醉寐得醒。一洗芥带胸，烈日消春冰。佩服金玉言，优游毕馀生。
拟古二十七首·其二十四
作者：孙承恩
朝代：明

祸福相纠纆，理数乃杂揉。从来宇宙间，万事何不有。天道杳莫窥，玄机默而黝。吊者在衢路，贺者在户牗。想当造物时，任情屈身肘。盛衰本无常，称意讵能久。昨日东陵侯，今朝种瓜叟。
拟古二十七首·其五
作者：孙承恩
朝代：明

天于西北亏，地于东南倾。炼石补缺漏，蹴山塞重溟。洪河稽天流，象罔纷纵横。赤手障颓波，万古焉能成。漆室有隐忧，非啸邻妇惊。其力诚何施，其志良可矜。
拟古二十七首·其八
作者：孙承恩
朝代：明
体裁：古风

少年不识事，负志殊慨慷。狭小宇宙内，思欲超八荒。举身登日观，纵目临扶桑。两手擎日月，照耀无边方。天道有隐幽，世途有更张。群居惭噏噏，独行愧凉凉。文豹亦雾隐，神龙亦渊藏。蹇予将奈何，聊以永徜徉。
拟古二十七首·其八
作者：孙承恩
朝代：明

少年不识事，负志殊慨慷。陕小宇宙内，思欲超八荒。举身登日观，纵目临扶桑。两手擎日月，照耀无边方。天道有隐幽，世途有更张。群居惭噏噏，独行愧凉凉。文豹亦雾隐，神龙亦渊藏。蹇予将奈何，聊以永徜徉。
拟古二十七首·其六
作者：孙承恩
朝代：明

今日忽不乐，驾言出遨游。遨游亦何之，迤？登崇丘。累累有孤坟，传是古王侯。野人不记省，时来牧羊牛。长夜既寂寂，泉台永幽幽。不论贵与贱，宁识贤与不。人事有代谢，荣华逝难留。感彼牛山言，使我涕泗流。
拟古二十七首·其六
作者：孙承恩
朝代：明
体裁：古风

今日忽不乐，驾言出遨游。遨游亦何之，迤�登崇丘。累累有孤坟，传是古王侯。野人不记省，时来牧羊牛。长夜既寂寂，泉台永幽幽。不论贵与贱，宁识贤与不。人事有代谢，荣华逝难留。感彼牛山言，使我涕泗流。
拟古二十七首·其十
作者：孙承恩
朝代：明

淳风日浇丧，世道江河流。倾危售奸欺，笑谈隐戈矛。得时鼠为虎，失势鹰成鸠。秦越可骨肉，父子堪仇雠。天道既漠漠，人事良悠悠。谁能挽沧溟，一洗生民羞。
拟古二十七首·其十一
作者：孙承恩
朝代：明

美人生南国，佩服何芳菲。采芝既盈缬，揽蕙复充帏。慇勤遗夫君，悃款将有为。人心靡谅止，众女谗蛾眉。明明仰先哲，载籍有光辉。吾义固匪愆，后世定是非。惟彼古道湮，使我徒伤悲。
拟古二十七首·其十七
作者：孙承恩
朝代：明

我思避世士，乃在匡山陬。身与浮云閒，心与造物游。躬耕岂不劳，田野日休休。有酒且孤斟，得句还自讴。黄鹄举千仞，万事同一沤。孤怀信高鶱，清风邈难俦。望之不可及，使我中心忧。
拟古二十七首·其十三
作者：孙承恩
朝代：明

孔翠耀文彩，雕笼苦长羁。冥鸿翔云端，弋者空慕思。局蹐牛络锦，容与龟曳泥。洛下叹陆生，东门悲李斯。无利害岂及，无荣辱焉施。乃知沮溺流，未可轻瑕疵。
拟古二十七首·其十九
作者：孙承恩
朝代：明

鄙夫贪幸得，志士无苟安。义礼凛大防，毛发谁能干。介石不终日，洪流激奔湍。磊落开心胸，自拟白日看。交游亦满眼，知己良独难。愿言推子心，为我照肺肝。
拟古二十七首·其十二
作者：孙承恩
朝代：明

知人良不易，毁誉多诪张。人心殊爱憎，众口异雌黄。叔孙短仲尼，轲谤由臧仓。欧朱若人言，君子为豺狼。皎皎明月珠，污泥閟其光。兰蕙岂不馥，斩刈焉得芳。世事每错乱，颠倒迷四方。弃置莫重陈，重陈人心伤。
拟古二十七首·其十五
作者：孙承恩
朝代：明

莽莽宇宙间，人物何琐屑。志士欲自见，慷慨负奇节。握瑾怀兰荃，冰霜凛孤洁。造物忌皎皎，万事成瓦裂。世若无公言，愤懑当泣血。
拟古二十七首·其十八
作者：孙承恩
朝代：明

我昔登岱岳，仗剑叩天关。振衣翔千仞，日月如可攀。缥缈云雾低，飒爽天风寒。俯首视九州，尘世何漫漫。相逢王子晋，绿发芙蓉颜。授我紫霞篇，饫我绛雪丹。招邀入太清，陟降三神山。后天永长存，独立超人寰。决择苦不勇，欲去更盘桓。尘土汩没人，万事成波澜。悔恨无由追，抚膺但长叹。
拟古二十七首·其十六
作者：孙承恩
朝代：明

万事等刍狗，所贵惟此身。六凿相披攘，汩没丧天真。人生非金石，今古一旦昏。朱颜不禁秋，飒然变埃尘。古来贤豪士，用世多苦辛。身后竟如何，漫有空名存。空名载方册，逝者宁复闻。徒令雌黄徒，颠倒播喉唇。飘摇广成子，脱屣离垢氛。乘云驾飞龙，万古谁能驯。
拟古二十七首·其十四
作者：孙承恩
朝代：明

幽居悄长夜，孤吟步中庭。澄澄天宇静，金波淡微明。众星何历历，八九罗纵横。仰首望星月，低头念平生。星月岂不光，无缘表忠诚。四顾将何依，黯然独伤情。
拟古二十七首·其四
作者：孙承恩
朝代：明

上天示鉴戒，灾异何频仍。奏报四方至，圣心靡安宁。畴咨诸臣工，涣汗扬大庭。陈言禆缺违，治道期一更。北斗酌元气，吁谟运权衡。皇华走星轺，恩波逮苍生。于惟吾皇圣，格天以勤诚。岂惟弥灾变，三五行可升。
拟嘉靖圣德颂二篇
作者：孙承恩
朝代：明

于穆圣皇，统天御极。阳煦阴肃，坤阖乾辟。乃廿四载，秋仲日吉。皇心有感，涣号大发。惟帝若曰，朕荷洪业。惟尔臣工，予辅予弼。君臣义合，礼恭臣职。古称讽谏，晓人宜识。往有二臣，陈疏过直。朕心颇迕，薄尝示罚。朕兹念之，谅彼诚怛。狂悖虽有，忠爱是泄。矧彼惩创，悔悟必切。蠲除辜愆，俾出缧绁。朕于临下，贤否能别。朕于好恶，顺帝之则。赏善则浮，纪过不越。咨尔臣庶，咸听予说。罄竭臣恭，毋自造孽。体朕至怀，亦罔震慑。惟帝一言，星日昭揭。天地鬼神，咸布在列。德音洋洋，警动六合。臣庶稽首，仰帝明哲。惟帝一心，渊穆莫测。如天之运，如神之默。皇赫斯怒，莫或敢遏。如雷斯迅，如电斯掣。皇心悦豫，怒不留匿。如冰斯泮，如雾斯释。稽首圣皇，天地合德。并育兼容，无终恶嫉。稽首圣皇，并明日月。无远弗烛，无幽弗彻。稽首圣皇，神武不杀。操执乾纲，无敢玩亵。洪恩汪濊，帝泽充洽。君子奋庸，奸宄遏绝。耄倪歌呼，途巷欢惬。遐荒传播，罔不毕达。大猷允升，无有间隔。鸿图永固，无有杌隉。超周迈商，尧禹合辙。彼宋彼唐，孰是方絜。千万年岁，光耀史札。于维上天，万物父母。大君宗子，天所畀付。天能生物，不能遂物。左右斯民，大君之责。生欲有养，终欲有归。不有王者，孰主孰依。维昔文王，泽及枯骨。掩骼埋胔，王政之一。世衰俗降，治不法古。虚文虽存，实政莫睹。流离委顿，掩覆莫施。下食蝼蚁，上食鸢鸱。吾皇圣神，心含大造。惠鲜茕鳏，绥辑饥殍。念厥没者，暴尸弃骸。孰悯孰恻，颠没草莱。阴雨霜月，冤语吟啸。朕主神天，宁不汝悼。天地虽大，或缺其仁。吾皇一念，旋乾转坤。乃召司徒，汝其度地。悉俾瘗埋，汝勿怠事。乃召宗伯，汝其询咨。捡括以行，俾无或遗。相彼王郊，其土埴埴。墓人冢夫，乃经乃画。千夫如云，万锸如雨。劳相踊跃，畚筑具举。屋如堂如，斧如坊如。崇崇连连，郁其冈如。于殇于厉，于士于旅。是凭是藉，是宅是处。焄蒿悽怆，若或有知。枯壤衔恩，冥途结悲。周文则仁，据所目见。善推其为，皇泽丕遍。皇泽丕遍，逮于重泉。矧也吾人，覆冒曷言。至和薰蒸，玄化坱圠。动植蒙休，民不天折。宇宙清肃，罔有害灾。怪妖藏灭，诸福毕来。补天不能，助地不及。百神效灵，左右拱翊。稽首圣皇，寿万千亿。
拟嘉靖圣德颂二篇·其一
作者：孙承恩
朝代：明

于穆圣皇，统天御极。阳煦阴肃，坤阖乾辟。乃廿四载，秋仲日吉。皇心有感，涣号大发。惟帝若曰，朕荷洪业。惟尔臣工，予辅予弼。君臣义合，礼恭臣职。古称讽谏，晓人宜识。往有二臣，陈疏过直。朕心颇迕，薄尝示罚。朕兹念之，谅彼诚怛。狂悖虽有，忠爱是泄。矧彼惩创，悔悟必切。蠲除辜愆，俾出缧绁。朕于临下，贤否能别。朕于好恶，顺帝之则。赏善则浮，纪过不越。咨尔臣庶，咸听予说。罄竭臣恭，毋自造孽。体朕至怀，亦罔震慑。惟帝一言，星日昭揭。天地鬼神，咸布在列。德音洋洋，警动六合。臣庶稽首，仰帝明哲。惟帝一心，渊穆莫测。如天之运，如神之默。皇赫斯怒，莫或敢遏。如雷斯迅，如电斯掣。皇心悦豫，怒不留匿。如冰斯泮，如雾斯释。稽首圣皇，天地合德。并育兼容，无终恶嫉。稽首圣皇，并明日月。无远弗烛，无幽弗彻。稽首圣皇，神武不杀。操执乾纲，无敢玩亵。洪恩汪濊，帝泽充洽。君子奋庸，奸宄遏绝。耄倪歌呼，途巷欢惬。遐荒传播，罔不毕达。大猷允升，无有间隔。鸿图永固，无有杌隉。超周迈商，尧禹合辙。彼宋彼唐，孰是方絜。千万年岁，光耀史札。
拟嘉靖圣德颂二篇·其二
作者：孙承恩
朝代：明

于维上天，万物父母。大君宗子，天所畀付。天能生物，不能遂物。左右斯民，大君之责。生欲有养，终欲有归。不有王者，孰主孰依。维昔文王，泽及枯骨。掩骼埋胔，王政之一。世衰俗降，治不法古。虚文虽存，实政莫睹。流离委顿，掩覆莫施。下食蝼蚁，上食鸢鸱。吾皇圣神，心含大造。惠鲜茕鳏，绥辑饥殍。念厥没者，暴尸弃骸。孰悯孰恻，颠没草莱。阴雨霜月，冤语吟啸。朕主神天，宁不汝悼。天地虽大，或缺其仁。吾皇一念，旋乾转坤。乃召司徒，汝其度地。悉俾瘗埋，汝勿怠事。乃召宗伯，汝其询咨。捡括以行，俾无或遗。相彼王郊，其土埴埴。墓人冢夫，乃经乃画。千夫如云，万锸如雨。劳相踊跃，畚筑具举。屋如堂如，斧如坊如。崇崇连连，郁其冈如。于殇于厉，于士于旅。是凭是藉，是宅是处。焄蒿悽怆，若或有知。枯壤衔恩，冥途结悲。周文则仁，据所目见。善推其为，皇泽丕遍。皇泽丕遍，逮于重泉。矧也吾人，覆冒曷言。至和薰蒸，玄化坱圠。动植蒙休，民不天折。宇宙清肃，罔有害灾。怪妖藏灭，诸福毕来。补天不能，助地不及。百神效灵，左右拱翊。稽首圣皇，寿万千亿。
拟奉和幸三会寺应制次宋之问韵
作者：孙承恩
朝代：明

胜日宸游处，因过礼觉仙。瑶坛腾法雨，宝地肃香泉。鹤舞如迎驾，猿来惯听禅。纵观欣涌塔，普度肃诸天。化国群生仰，銮舆万象悬。言旋宫月上，正照紫城圆。
拟宫词
作者：孙承恩
朝代：明

一别羊车岁月深，几番花下立沉沉。近来宵旰多无暇，枉费长门买赋金。
拟题忠节祠次韵
作者：孙承恩
朝代：明

漳江百里东北驰，瞰江突兀开新祠。大书雄扁照日星，内有血染忠臣姿。何物么么乱天纪，风尘澒洞须臾起。低头不作彦回生，嚼舌甘为杲卿死。义声一日震九州，乾坤惨淡烟云愁。劲气欲褫鬼蜮魄，赤手要截长河流。纷纷共作馀生保，一死翻嗤公草草。无水江中洗秽羞，有客祠前奠蘋藻。伊谁笔如金石坚，狂歌为我磨崖镌。頫首拜公泪迸泉，纲常招揭垂千年。
拟题滕王阁次韵
作者：孙承恩
朝代：明

秋日江边访高阁，停桡几向洲前泊。时移世变那复见，漫记滕王昔年作。忆昔滕王游宴时，鸣珰振羽何瑰奇。山风泠泠动豪吹，浦云冉冉度哀丝。四时亦有邦人共，里市招摇盛宾从。治理都忘侯度艰，玩愒惟将赏心纵。豪华已矣不必论，遗迹空有文章存。鼓钟考击老氏殿，鱼龙啸舞江涛门。盛衰常数岂惟此，万事风花无不尔。舟人捩舵且复行，长啸一声渺烟水。
拟题镇海楼
作者：孙承恩
朝代：明

楼开沧海郁岧峣，弹压三吴不敢骄。千尺荡摇波影乱，八窗吞吐野云飘。中天笑语疑应近，蓬岛神仙或可招。回首家山邈何许，归心一片溯秋潮。
拱宸楼次韵
作者：孙承恩
朝代：明

閒来登眺有危楼，时倚阑干望斗牛。帝阙九重浮王气，都城千雉隐高秋。故乡回首嗟王粲，上国驰心感魏犨。万里壮游方浩荡，为君含笑看吴钩。
授职后感怀三首
作者：孙承恩
朝代：明

盛世储才侈禁林，庸愚叨备药笼参。玉堂昼暝消香篆，金阙晨趋响佩音。健鹘抟秋云汉阔，长鲸跋浪海天深。此生图报师前哲，独对遗编万古心。三载虚叨作养恩，拜官仍许列儒绅。受知何以酬诸老，许国惟应致此身。紫禁天回鸾诰湿，御炉烟泛鹄袍新。不将荣盛誇遭际，有待迂忠得上陈。端居深念独长吁，且向灯前一掩书。四禁愿言今日始，三长应愧昔人如。沧溟谁谓堪凭苇，峻坂何由可驻车。肯以清閒供放逸，勉旃深为惜居诸。
授职后感怀三首·其一
作者：孙承恩
朝代：明

盛世储才侈禁林，庸愚叨备药笼参。玉堂昼暝消香篆，金阙晨趋响佩音。健鹘抟秋云汉阔，长鲸跋浪海天深。此生图报师前哲，独对遗编万古心。
授职后感怀三首·其三
作者：孙承恩
朝代：明

端居深念独长吁，且向灯前一掩书。四禁愿言今日始，三长应愧昔人如。沧溟谁谓堪凭苇，峻坂何由可驻车。肯以清閒供放逸，勉旃深为惜居诸。
授职后感怀三首·其二
作者：孙承恩
朝代：明

三载虚叨作养恩，拜官仍许列儒绅。受知何以酬诸老，许国惟应致此身。紫禁天回鸾诰湿，御炉烟泛鹄袍新。不将荣盛誇遭际，有待迂忠得上陈。
摇落
作者：孙承恩
朝代：明

摇落孤村晚，江山一弊庐。颇怜贱子病，重枉故人车。酿熟尊多酒，溪深馔有鱼。百年寸心事，相对一嗟吁。
故园脩竹日在目中家人来都下问以诗五首
作者：孙承恩
朝代：明

园中旧竹千馀个，荣悴新来近若何。愁闻岁晚冰霜厉，尚欠春深雨泽多。有无老宿参禅至，几见高人载酒过。尘土汩人三二载，伫思归日荫婆娑。园中竹影常嫌薄，水北曾教添植之。莫为速成移本杂，只愁过臈误栽时。畬田须计栖牛室，禄赐堪为结屋赀。乞得圣恩许归去，衰慵应慰素心期。故园脩竹近何如，屋后筼筜百数馀。雨洗翠帘当曲径，风飘香雪落残书。莫将稚笋堪清供，况可顽童砟钓鱼。纵适敢希唐士达，赋归或似汉时疏。一圃新除五亩宽，更栽脩竹百千竿。杏桃不负春阳媚，冰雪须留晚节看。莫信砟来辰日好，要知培过上番难。会开南北深深径，来往溪桥策杖看。竹也平生最爱之，草堂分植更添奇。隔溪已教重开径，力壅还愁或后时。要使连云移巨本，可无向日挺高枝。鹧鸪烟里春深候，拟趁幽人赋缘漪。
故园脩竹日在目中家人来都下问以诗五首·其一
作者：孙承恩
朝代：明

园中旧竹千馀个，荣悴新来近若何。愁闻岁晚冰霜厉，尚欠春深雨泽多。有无老宿参禅至，几见高人载酒过。尘土汩人三二载，伫思归日荫婆娑。
故园脩竹日在目中家人来都下问以诗五首·其三
作者：孙承恩
朝代：明

故园脩竹近何如，屋后筼筜百数馀。雨洗翠帘当曲径，风飘香雪落残书。莫将稚笋堪清供，况可顽童砟钓鱼。纵适敢希唐士达，赋归或似汉时疏。
故园脩竹日在目中家人来都下问以诗五首·其二
作者：孙承恩
朝代：明

园中竹影常嫌薄，水北曾教添植之。莫为速成移本杂，只愁过臈误栽时。畬田须计栖牛室，禄赐堪为结屋赀。乞得圣恩许归去，衰慵应慰素心期。
故园脩竹日在目中家人来都下问以诗五首·其五
作者：孙承恩
朝代：明

竹也平生最爱之，草堂分植更添奇。隔溪已教重开径，力壅还愁或后时。要使连云移巨本，可无向日挺高枝。鹧鸪烟里春深候，拟趁幽人赋缘漪。
故园脩竹日在目中家人来都下问以诗五首·其四
作者：孙承恩
朝代：明

一圃新除五亩宽，更栽脩竹百千竿。杏桃不负春阳媚，冰雪须留晚节看。莫信砟来辰日好，要知培过上番难。会开南北深深径，来往溪桥策杖看。
文山祠
作者：孙承恩
朝代：明

兴复区区竟弗酬，百年臣节已全收。力穷巡远宁忘虏，死去夷齐不系周。燕市龙归秋雨暗，西台客恸暮云愁。只今祠下章江水，正气应同万古流。
斋居奉和费鹅湖老先生韵四首
作者：孙承恩
朝代：明

陪祀群工重庙堂，遥瞻台席驻宫廊。祠分斗极将灵币，地切钧天荷宠光。奏对岂无忠悃布，精神还忆骏奔忙。曳裾我亦叨馀庇，称颂无能意独长。忽递高吟到玉堂，从来大雅仰岩廊。欲倾鄙意歌棠棣，敢以铅刀齿末光。识短望洋闻道晚，才惭刻烛搆思忙。蓬瀛不禁清寒甚，嘹呖空庭鹤唳长。风传银漏到虚堂，月色娟娟转屧廊。自信斋心无俗扰，独怜倚玉藉馀光。笑谈应作他年话，追逐真成两日忙。再咏阳春多警拔，诸君才思尽优长。良夜斋居倚玉堂，起听宫漏步长廊。凄风忽来作寒悄，澹月乍出延疏光。忽忽感时泪欲滴，渺渺怀人心独忙。明发出门有公事，拥衾不寐哀歌长。
斋居奉和费鹅湖老先生韵四首·其一
作者：孙承恩
朝代：明

陪祀群工重庙堂，遥瞻台席驻宫廊。祠分斗极将灵币，地切钧天荷宠光。奏对岂无忠悃布，精神还忆骏奔忙。曳裾我亦叨馀庇，称颂无能意独长。
斋居奉和费鹅湖老先生韵四首·其三
作者：孙承恩
朝代：明

风传银漏到虚堂，月色娟娟转屧廊。自信斋心无俗扰，独怜倚玉藉馀光。笑谈应作他年话，追逐真成两日忙。再咏阳春多警拔，诸君才思尽优长。
斋居奉和费鹅湖老先生韵四首·其二
作者：孙承恩
朝代：明

忽递高吟到玉堂，从来大雅仰岩廊。欲倾鄙意歌棠棣，敢以铅刀齿末光。识短望洋闻道晚，才惭刻烛搆思忙。蓬瀛不禁清寒甚，嘹呖空庭鹤唳长。
斋居奉和费鹅湖老先生韵四首·其四
作者：孙承恩
朝代：明

良夜斋居倚玉堂，起听宫漏步长廊。凄风忽来作寒悄，澹月乍出延疏光。忽忽感时泪欲滴，渺渺怀人心独忙。明发出门有公事，拥衾不寐哀歌长。
斋居次戴师观韵
作者：孙承恩
朝代：明

玉署斋居总列仙，剧谈深夜不成眠。棋当残局多奇着，诗到终章得胜联。银烛花摇风入户，空庭人静月中天。高才独有东皋子，惠我重吟白雪篇。
断藤峡
作者：孙承恩
朝代：明

滩束江水急，一流忽旁分。断岸百尺馀，俨若辟两门。人言兹峡中，水势常崩奔。我来值冬日，水退露石根。徭人负深阻，巢穴蜂蚁屯。前闻肆屠劫，犬豕相狺狺。峡旁少行舟，过者敛精魂。惴惴畏其出，谁能问其津。昔年韩襄毅，曾兹建殊勋。朅来几何时，江路复荆榛。煌煌秉使节，旌旗耀江云。万里吾目中，犬豕何足云。
新城
作者：孙承恩
朝代：明

山行欲尽日，得此原壤平。楼橹忽依然，突兀横孤城。入门市肆列，鸡犬咸乐生。费不藉公家，版筑以义成。兹城昔未有，盗贼时凭陵。兹城既云建，禦暴得所凭。设险古有之，要使良善宁。修葺贵不废，无忘始经营。千山横紫翠，夕阳映霞明。前途尚未暮，驱车且须行。
无逸殿直宿次韵三首
作者：孙承恩
朝代：明

奏币神君殿，祈灵太乙坛。愿均一雨施，遍洒万方宽。月映觚棱直，风生碧树寒。感恩惭补报，忧思浩无端。展礼瑶为席，呼雩玉作坛。仰知圣心切，忧待阜民宽。禁鼓传清漏，絺衣生薄寒。甘霖应不远，只在五云端。肃肃紫垣静，微微香篆清。即看尘事远，顿觉道心生。开阖从玄化，忧勤仰圣明。不胜颙望切，数起问阴晴。
无逸殿直宿次韵三首·其一
作者：孙承恩
朝代：明

奏币神君殿，祈灵太乙坛。愿均一雨施，遍洒万方宽。月映觚棱直，风生碧树寒。感恩惭补报，忧思浩无端。
无逸殿直宿次韵三首·其三
作者：孙承恩
朝代：明

肃肃紫垣静，微微香篆清。即看尘事远，顿觉道心生。开阖从玄化，忧勤仰圣明。不胜颙望切，数起问阴晴。
无逸殿直宿次韵三首·其二
作者：孙承恩
朝代：明

展礼瑶为席，呼雩玉作坛。仰知圣心切，忧待阜民宽。禁鼓传清漏，絺衣生薄寒。甘霖应不远，只在五云端。
早入天寿山值微雨二首
作者：孙承恩
朝代：明

晓踏桥陵路，沉沉雨在林。青山埋白日，黄殿肃玄阴。功德垂无尽，精英俨若临。无能酬覆载，空愧暮龄侵。日月环陵寝，烟云庵桧松。千年遗秘剑，万壑拱神龙。寂寞仙游远，氤氲王气重。轻雷来倏忽，挟雨过前峰。
早入天寿山值微雨二首·其一
作者：孙承恩
朝代：明

晓踏桥陵路，沉沉雨在林。青山埋白日，黄殿肃玄阴。功德垂无尽，精英俨若临。无能酬覆载，空愧暮龄侵。
早入天寿山值微雨二首·其二
作者：孙承恩
朝代：明

日月环陵寝，烟云庵桧松。千年遗秘剑，万壑拱神龙。寂寞仙游远，氤氲王气重。轻雷来倏忽，挟雨过前峰。
早发
作者：孙承恩
朝代：明

晨起披星出，冰霜凛在襦。凄风欺旧幌，病骨藉重狐。北望瞻天汉，南飞感月乌。须臾曙光动，迤逦见长途。
早发微雨随霁道中即事
作者：孙承恩
朝代：明

密雨洒长路，行云上客衣。才看沾霢霂，旋复露熹微。墟市人来集，林坰鸟渐飞。忘机双属玉，立在碧苔矶。
早春同友人閒行因过太清道院
作者：孙承恩
朝代：明

乘閒聊复作閒人，竹杖芒鞋趁早春。林下水边时纵步，绝胜都市踏红尘。
明远楼次韵
作者：孙承恩
朝代：明

徙倚层楼眺晚霞，奎光午夜映文华。薄寒犹见燕台雪，微雨将催内苑花。云气荡胸扶日上，雁行决眦度空斜。万年文运当兹会，四海车书正一家。突兀高楼倚太霞，重来登眺感年华。泥融紫陌将飞燕，寒勒青林未着花。阊阖九天当殿直，笙歌万井夹城斜。朱门画戟将军第，瑶馆琳宫羽士家。明远楼头咏碧霞，关心节序属昭华。即看燕谷冰霜地，会赏春明烂漫花。昼永苑云萦槛细，天空奎斗拂檐斜。都将化日氤氲气，散入闾阎百万家。
明远楼次韵·其一
作者：孙承恩
朝代：明

徙倚层楼眺晚霞，奎光午夜映文华。薄寒犹见燕台雪，微雨将催内苑花。云气荡胸扶日上，雁行决眦度空斜。万年文运当兹会，四海车书正一家。
明远楼次韵·其三
作者：孙承恩
朝代：明

明远楼头咏碧霞，关心节序属昭华。即看燕谷冰霜地，会赏春明烂漫花。昼永苑云萦槛细，天空奎斗拂檐斜。都将化日氤氲气，散入闾阎百万家。
明远楼次韵·其二
作者：孙承恩
朝代：明

突兀高楼倚太霞，重来登眺感年华。泥融紫陌将飞燕，寒勒青林未着花。阊阖九天当殿直，笙歌万井夹城斜。朱门画戟将军第，瑶馆琳宫羽士家。
星变
作者：孙承恩
朝代：明

五夜天无云，列宿繁以张。仰见东北隅，怪事发异常。一星光煜煜，芒吐数尺长。上扫天心中，斗柄争低昂。河汉影清浅，月色黯无光。众星渐稀疏，独与太白当。吾闻天垂象，感召非杳茫。历考往牒中，为训亦昭彰。仰惟吾圣君，秉心契陶唐。夙夜勤万几，四海冀时康。灾变亦何为，此理谁能详。三岁三见之，简册所未尝。草茅杞人忧，时时热衷肠。巫咸不可问，天道信讵量。矫首睇玄穹，俛默心徬徨。
春归
作者：孙承恩
朝代：明

中酒朝来睡起迟，残英飞尽只空枝。东君昨夜欺人醉，收拾春归不教知。
春日放舟
作者：孙承恩
朝代：明

鼓楫春江上，幽怀无奈何。轻风泛蒲柳，斜日荡烟波。岁月双吟屐，乾坤一钓蓑。济川成底事，吾意渐蹉跎。
春日漫兴用前韵十二首
作者：孙承恩
朝代：明

徙倚当清昼，花阴渐转西。小诗妨实学，野性惬幽栖。排闼迎山色，移床避燕泥。无边风物好，随意入新题。吏隐吾兼得，高斋休早衙。琴樽消意气，风日醉莺花。抚石衣生润，临书字剪霞。极知成散诞，聊复避喧哗。自任清真态，难同木石居。花浓阴照砌，草细浅笼渠。正是蚕眠候，相将麦熟初。城南闻更好，欲向涤尘裾。疏拙从吾性，幽閒快赏心。断云随鸟没，清漏隔花深。聊适吟中趣，谁题汉上襟。小庭成久坐，茂树有馀阴。坐惜春将晚，行吟日又西。鸟皆忻竞啄，鹤只爱孤栖。淡荡频催煖，廉纤不作泥。诗成诧朋辈，绝胜竹间题。近侍元非吏，瀛洲岂是衙。有莺皆唤友，无树不飞花。点易研清露，希真咀绛霞。从来轻世务，不独厌纷哗。此日江南景，吾思水竹居。槛边巢翡翠，花底戏雍渠。游客提壶处，农家布谷初。怀人邈难即，谁与共襟裾。节物随时变，浮云任此心。花香捲幔入，草色闭门深。感事空弹铗，怀贤每正襟。留连未归去，斜日度轻阴。厌俗俗难避，望山山更西。独怜玉署静，时有白云栖。对此花成阵，何妨醉似泥。好吟吾亦癖，重和隔年题。澹澹云生暝，阴阴日过衙。小窗穿燕子，高栋拂杨花。调瑟弦流水，醪醇斝泛霞。出门即尘市，车骑正喧哗。喜有同心友，时来慰索居。清谈成款洽，高谊正勤渠。消息占羲画，幽玄溯太初。却怜寡昧者，还此愧襟裾。对景忽无语，何人识此心。寻花穿屈曲，洗砚汲清深。小鼎时添火，晴窗漫解襟。踏枝何处雀，搅碎一庭阴。
春日漫兴用前韵十二首·其一
作者：孙承恩
朝代：明

徙倚当清昼，花阴渐转西。小诗妨实学，野性惬幽栖。排闼迎山色，移床避燕泥。无边风物好，随意入新题。
春日漫兴用前韵十二首·其七
作者：孙承恩
朝代：明

此日江南景，吾思水竹居。槛边巢翡翠，花底戏雍渠。游客提壶处，农家布谷初。怀人邈难即，谁与共襟裾。
春日漫兴用前韵十二首·其三
作者：孙承恩
朝代：明

自任清真态，难同木石居。花浓阴照砌，草细浅笼渠。正是蚕眠候，相将麦熟初。城南闻更好，欲向涤尘裾。
春日漫兴用前韵十二首·其九
作者：孙承恩
朝代：明

厌俗俗难避，望山山更西。独怜玉署静，时有白云栖。对此花成阵，何妨醉似泥。好吟吾亦癖，重和隔年题。
春日漫兴用前韵十二首·其二
作者：孙承恩
朝代：明

吏隐吾兼得，高斋休早衙。琴樽消意气，风日醉莺花。抚石衣生润，临书字剪霞。极知成散诞，聊复避喧哗。
春日漫兴用前韵十二首·其五
作者：孙承恩
朝代：明

坐惜春将晚，行吟日又西。鸟皆忻竞啄，鹤只爱孤栖。淡荡频催煖，廉纤不作泥。诗成诧朋辈，绝胜竹间题。
春日漫兴用前韵十二首·其八
作者：孙承恩
朝代：明

节物随时变，浮云任此心。花香捲幔入，草色闭门深。感事空弹铗，怀贤每正襟。留连未归去，斜日度轻阴。
春日漫兴用前韵十二首·其六
作者：孙承恩
朝代：明

近侍元非吏，瀛洲岂是衙。有莺皆唤友，无树不飞花。点易研清露，希真咀绛霞。从来轻世务，不独厌纷哗。
春日漫兴用前韵十二首·其十
作者：孙承恩
朝代：明

澹澹云生暝，阴阴日过衙。小窗穿燕子，高栋拂杨花。调瑟弦流水，醪醇斝泛霞。出门即尘市，车骑正喧哗。
春日漫兴用前韵十二首·其十一
作者：孙承恩
朝代：明

喜有同心友，时来慰索居。清谈成款洽，高谊正勤渠。消息占羲画，幽玄溯太初。却怜寡昧者，还此愧襟裾。
春日漫兴用前韵十二首·其十二
作者：孙承恩
朝代：明

对景忽无语，何人识此心。寻花穿屈曲，洗砚汲清深。小鼎时添火，晴窗漫解襟。踏枝何处雀，搅碎一庭阴。
春日漫兴用前韵十二首·其四
作者：孙承恩
朝代：明

疏拙从吾性，幽閒快赏心。断云随鸟没，清漏隔花深。聊适吟中趣，谁题汉上襟。小庭成久坐，茂树有馀阴。
春日睡起偶书二首
作者：孙承恩
朝代：明

柳摇东风绿芽吐，百舌调声日当午。鸟飞不尽碧天长，青山缺处云来补。青山不碍草堂云，云里书声隔户闻。最喜前溪流水阔，门前鸥鹭日成群。
春日睡起偶书二首·其一
作者：孙承恩
朝代：明

柳摇东风绿芽吐，百舌调声日当午。鸟飞不尽碧天长，青山缺处云来补。
春日睡起偶书二首·其二
作者：孙承恩
朝代：明

青山不碍草堂云，云里书声隔户闻。最喜前溪流水阔，门前鸥鹭日成群。
春日邸中写怀
作者：孙承恩
朝代：明

自在东风百尺丝，轻烟晴日昼初时。幽居谢事客来少，小阁垂帘云去迟。闲试松煤临旧帖，旋添柏子和新诗。极知疏懒成虚度，无补乾坤自忸怩。
春晚游招提
作者：孙承恩
朝代：明

寻春野寺又春回，赖有馀芳数朵开。错莫更教迟一日，纵能携酒亦空来。
昨来南院叙庵阁老有诗赠别和韵却寄
作者：孙承恩
朝代：明

三十年来逐晓珂，青袍如故鬓将皤。移官恰与疏慵称，恋阙翻增感慨多。官署晚山堪拄笏，江门秋水忆乘槎。盈虚曾究羲皇画，聚散无凭付浩歌。
昨赋寄谢石川银台二律误传司寇顾箬翁吟几辱和赠草草奉答
作者：孙承恩
朝代：明

慕蔺从来荆识新，不嫌疏率谅予真。公才自合当经济，老我宁堪束佩绅。泉石每牵归隐兴，莺花偏笑苦吟身。追陪何日容倾倒，较了诗联较酒巡。宿德还钦藻思新，大篇短咏尽天真。独将巨手匡时政，共仰清标式缙绅。北阙风云增逸气，东吴山水铸元身。独惭浅薄门墙远，领教无由月几巡。
昨赋寄谢石川银台二律误传司寇顾箬翁吟几辱和赠草草奉答·其一
作者：孙承恩
朝代：明

慕蔺从来荆识新，不嫌疏率谅予真。公才自合当经济，老我宁堪束佩绅。泉石每牵归隐兴，莺花偏笑苦吟身。追陪何日容倾倒，较了诗联较酒巡。
昨赋寄谢石川银台二律误传司寇顾箬翁吟几辱和赠草草奉答·其二
作者：孙承恩
朝代：明

宿德还钦藻思新，大篇短咏尽天真。独将巨手匡时政，共仰清标式缙绅。北阙风云增逸气，东吴山水铸元身。独惭浅薄门墙远，领教无由月几巡。
昭君怨二首
作者：孙承恩
朝代：明

闻说中朝丧贰师，安边宁有嫁蛾眉。妾今远嫁何须计，可惜君王损国威。掩泣临行致一言，妾身万死不须怜。圣朝不杀毛延寿，还有奸人学蔽贤。
昭君怨二首·其一
作者：孙承恩
朝代：明

闻说中朝丧贰师，安边宁有嫁蛾眉。妾今远嫁何须计，可惜君王损国威。
昭君怨二首·其二
作者：孙承恩
朝代：明

掩泣临行致一言，妾身万死不须怜。圣朝不杀毛延寿，还有奸人学蔽贤。
晓起池上独立
作者：孙承恩
朝代：明

露华月色满西池，睡起阑干独倚时。一阵荷风拂衣袂，尽收清气入诗脾。
晚宜楼
作者：孙承恩
朝代：明

结构幽栖处，江天欲暮时。翠屏看更好，虚阁坐偏宜。霞映千峰乱，潮随一棹移。横空翻暝色，绝岛起孤吹。倦鸟投林速，归云到峡迟。喜看群动息，觉与众缘遗。忽忽浮生事，悠悠千古思。且将娱晚兴，聊复撚吟髭。胜事君多会，高情我最知。愧非陶谢手，细写入新诗。
晚泊
作者：孙承恩
朝代：明

一叶扁舟晚泊时，羁怀恰与景相宜。月明如水江如镜，何处渔人唱竹枝。
晚泊
作者：孙承恩
朝代：明

舣棹息风澜，樵炊暂倚滩。疏星垂野近，明月浸江寒。吠犬时闻警，栖乌卒未安。帝京与乡国，离思共漫漫。
晚泊
作者：孙承恩
朝代：明

野屋平临岸，江流曲抱城。星移拖水白，月近接沙明。梦杳青山隔，愁多白发生。灯前闻戍鼓，独坐正含情。
晨起
作者：孙承恩
朝代：明

避俗常忻静，晨兴亦不妨。疏星映幽户，寒露落芳塘。花竹辉书幌，琴尊静草堂。不缘有幽事，自是惜流光。
曲江舟中
作者：孙承恩
朝代：明

昔从故国瞻梅岭，望杳天南欲断肠。今日曲江试回首，只将梅岭认家乡。
曹十峰便面和韵二首
作者：孙承恩
朝代：明

扁舟江上暮潮平，白露横空鹳鹤鸣。为问行歌都市客，风尘能得似君清。頫仰乾坤笑屈平，无端江上自悲鸣。扁舟随处堪容与，便是求鱼也自清。
曹十峰便面和韵二首·其一
作者：孙承恩
朝代：明

扁舟江上暮潮平，白露横空鹳鹤鸣。为问行歌都市客，风尘能得似君清。
曹十峰便面和韵二首·其二
作者：孙承恩
朝代：明

頫仰乾坤笑屈平，无端江上自悲鸣。扁舟随处堪容与，便是求鱼也自清。
月下宝应湖舟行
作者：孙承恩
朝代：明

湖上凉风向晚生，扁舟遥溯月华明。人家鸡犬无鸣吠，一路嘈嘈络纬声。
月下溪边露坐
作者：孙承恩
朝代：明

白露何苍苍，波光正渺茫。怀人成独坐，离思共流长。
月下舟行
作者：孙承恩
朝代：明

灯晃蓬窗静，舟行夜色荒。无眠情黯黯，开户月苍苍。宿鸟栖枝稳，危堤隐雾长。忽闻人语近，不省是何乡。
月夜与客閒步中庭
作者：孙承恩
朝代：明

虚馆良宵风月清，重门杳杳断人声。试拈酒盏三人共，笑踏花阴一径行。故旧顿疏难会面，乾坤俯仰总关情。暂时乘暇贪欢赏，日出明朝事又生。
月夜露坐甚适
作者：孙承恩
朝代：明

月出炎氛息，空庭爽气浮。斗杓初北指，河汉欲西流。竹卧横侵榻，萤飞径过楼。坦然无俗累，自觉兴优游。
有感故园和马西玄韵三首
作者：孙承恩
朝代：明

我有藏脩地，层轩接素波。病躯宜旷寂，幽意缔松萝。京国年经别，荒芜日渐多。素心原有约，吾敢负烟蓑。自别幽栖地，无时忘故山。不知岩桂发，虚负草堂閒。江海迟归思，风尘益病颜。鸿看矫矫，羡尔政难攀。我忆幽栖地，萧然水竹居。野情聊取适，薄分敢求馀。中散惟便懒，河汾拟著书。素怀渺无限，不独为鲈鱼。
有感故园和马西玄韵三首·其一
作者：孙承恩
朝代：明

我有藏脩地，层轩接素波。病躯宜旷寂，幽意缔松萝。京国年经别，荒芜日渐多。素心原有约，吾敢负烟蓑。
有感故园和马西玄韵三首·其三
作者：孙承恩
朝代：明

我忆幽栖地，萧然水竹居。野情聊取适，薄分敢求馀。中散惟便懒，河汾拟著书。素怀渺无限，不独为鲈鱼。
有感故园和马西玄韵三首·其二
作者：孙承恩
朝代：明
体裁：五言律诗

自别幽栖地，无时忘故山。不知岩桂发，虚负草堂閒。江海迟归思，风尘益病颜。冥鸿看矫矫，羡尔政难攀。
有感故园和马西玄韵三首·其二
作者：孙承恩
朝代：明

自别幽栖地，无时忘故山。不知岩桂发，虚负草堂閒。江海迟归思，风尘益病颜。鸿看矫矫，羡尔政难攀。
朝天宫习仪和甘司空几山韵三首
作者：孙承恩
朝代：明

大礼展仙宫，瞻天咫尺东。衣冠明旭日，环佩散微风。覆载功难报，黄虞道正隆。祗应勤颂祷，想见万方同。阁道云移采，炉薰篆袅烟。乾坤资帝极，虚薄忝官联。云闪开黄幄，霆惊肃晓鞭。自多垂老日，身际太平年。琳宇千官集，新春万象苏。尧廷闻华祝，汉室陋嵩呼。电绕开昌运，龙飞恊瑞图。圣明求治切，虚臆伫嘉谟。
朝天宫习仪和甘司空几山韵三首·其一
作者：孙承恩
朝代：明

大礼展仙宫，瞻天咫尺东。衣冠明旭日，环佩散微风。覆载功难报，黄虞道正隆。祗应勤颂祷，想见万方同。
朝天宫习仪和甘司空几山韵三首·其三
作者：孙承恩
朝代：明

琳宇千官集，新春万象苏。尧廷闻华祝，汉室陋嵩呼。电绕开昌运，龙飞恊瑞图。圣明求治切，虚臆伫嘉谟。
朝天宫习仪和甘司空几山韵三首·其二
作者：孙承恩
朝代：明

阁道云移采，炉薰篆袅烟。乾坤资帝极，虚薄忝官联。云闪开黄幄，霆惊肃晓鞭。自多垂老日，身际太平年。
李白祠迎送神词三章 其一 迎神
作者：孙承恩
朝代：明

兰江兮悠悠，望夫君兮中洲。药房兮芝宇，辛夷为橑兮桂为柱。神之来兮风泠泠，建云旆兮骑长鲸。屋梁兮明月，恍夫君兮见颜色。灵倏忽兮陟降，俨左右兮不可以像。灵惠我兮勿夷犹，灵不顾兮我心则忧。
李白祠迎送神词三章 其二 降神
作者：孙承恩
朝代：明

灵夭矫兮既临，坐瑶席兮顾歆。咫尺兮不获以睹，渺余思兮心犹苦。酌清流兮荐觞，采兰花兮作殽脯。鼓瑟兮吹竽，致慇勤兮为君娱。君弗娱兮曷处，怅盘桓兮聊延伫。
李白祠迎送神词三章·迎神
作者：孙承恩
朝代：明

兰江兮悠悠，望夫君兮中洲。药房兮芝宇，辛夷为橑兮桂为柱。神之来兮风泠泠，建云旆兮骑长鲸。屋梁兮明月，恍夫君兮见颜色。灵倏忽兮陟降，俨左右兮不可以像。灵惠我兮勿夷犹，灵不顾兮我心则忧。灵夭矫兮既临，坐瑶席兮顾歆。咫尺兮不获以睹，渺余思兮心犹苦。酌清流兮荐觞，采兰花兮作殽脯。鼓瑟兮吹竽，致慇勤兮为君娱。君弗娱兮曷处，怅盘桓兮聊延伫。灵杳眇兮神轩轩，烂宫锦兮翩翩。墨花兮飞雨，俨龙鸾兮腾翥。欢弗固兮易离，望天门兮君欲辞。灵风生兮极浦，倏其旋兮不涉以遥度。吁莫顾兮扳莫留，褰余袂兮愿从子于昆崙之丘。
村居小景图
作者：孙承恩
朝代：明

迤？山麓尽，宛然见民居。周围自成村，编篱植桑榆。邻比数十家，乐生各愉愉。老翁四五人，霜雪为须眉。一翁携稚子，檐牙步徐徐。一翁偕一媪，偶坐自为娱。一妇上堂来，甘旨供舅姑。一翁杖畦间，课仆勤菑畬。一翁立当垆，有童执瓶沽。一翁坐当席，课诸童子书。一妪并一妇，浣濯衣与裾。一妇抱儿行，在手复有携。一妇抱儿立，惜弄若掌珠。一夫睨其侧，笑视欢有馀。一犬走吠人，一犬卧当闾。牛当树阴息，牧童坐风雩。羊豕食而嘻，鸡鹜相喧呼。村有古朴风，似是朱陈馀。应鲜盗贼警，抑复无征诛。感此不易得，想像增嗟吁。
村居小景图
作者：孙承恩
朝代：明
体裁：古风

迤�山麓尽，宛然见民居。周围自成村，编篱植桑榆。邻比数十家，乐生各愉愉。老翁四五人，霜雪为须眉。一翁携稚子，檐牙步徐徐。一翁偕一媪，偶坐自为娱。一妇上堂来，甘旨供舅姑。一翁杖畦间，课仆勤菑畬。一翁立当垆，有童执瓶沽。一翁坐当席，课诸童子书。一妪并一妇，浣濯衣与裾。一妇抱儿行，在手复有携。一妇抱儿立，惜弄若掌珠。一夫睨其侧，笑视欢有馀。一犬走吠人，一犬卧当闾。牛当树阴息，牧童坐风雩。羊豕食而嘻，鸡鹜相喧呼。村有古朴风，似是朱陈馀。应鲜盗贼警，抑复无征诛。感此不易得，想像增嗟吁。
林山驿小坐口号三首初咏误谓临水故复足之
作者：孙承恩
朝代：明

地名临水原无水，只有风尘扑马鞍。却忆草堂三泖上，日临苔石弄潺湲。门外清流涨碧深，更多林木贮秋阴。何处邮亭有如此，为我斯须净客心。仰看云鸟俯看鱼，林下从来得自如。即教此地堪娱赏，敢废王程一驻车。
林山驿小坐口号三首初咏误谓临水故复足之·其一
作者：孙承恩
朝代：明

地名临水原无水，只有风尘扑马鞍。却忆草堂三泖上，日临苔石弄潺湲。
林山驿小坐口号三首初咏误谓临水故复足之·其三
作者：孙承恩
朝代：明

仰看云鸟俯看鱼，林下从来得自如。即教此地堪娱赏，敢废王程一驻车。
林山驿小坐口号三首初咏误谓临水故复足之·其二
作者：孙承恩
朝代：明

门外清流涨碧深，更多林木贮秋阴。何处邮亭有如此，为我斯须净客心。
桐江
作者：孙承恩
朝代：明

桐江水清驶，送我仙槎还。好山过无数，再见严陵滩。山中羊裘翁，笑我历险艰。试汲中流清，一洗瘴疠颜。春风晓来急，苔矶雨斑斑。舟行为滞留，天意故少悭。故园喜渐迩，春事将阑珊。且作看山行，滞留非所叹。
梅塘诗寄盛封君
作者：孙承恩
朝代：明

谁把幽芳植水滨，罗浮风致绝纤尘。寒依浅渚犹残冻，律转南枝已占春。即有炉香浮淡爽，更教凉月助精神。调羹他日贤郎事，赢取孤高伴老身。
梅岭
作者：孙承恩
朝代：明

鸡鸣事晨征，秣马走长路。舆夫双足健，峻巘若飞度。梅岭不见梅，翻讶传载误。惟馀万松树，夭矫入云雾。驻节张相祠，瞻拜想风度。谽谺古洞幽，白猿不可呼。平生说兹山，险远惊寐寤。兹来望家乡，忽忽惨情愫。王事有驱驰，筋力疲世故。白云意何极，慷慨歌陟岵。
梅庄诗
作者：孙承恩
朝代：明

幽怀厌尘俗，芟芜辟新庄。庄居何所有，寒梅有孤芳。乾坤摇落时，见此姑射妆。英英缀琼佩，灿灿明珠裳。纷纷挂凉月，隆隆映朝阳。岂无桃与李，俗恶非所臧。兰蕙岂不好，弱质易摧伤。何如此花魁，劲节飘寒香。主人冰玉姿，对此形神忘。亦有山中侣，时来共徜徉。既读广平赋，亦咏逋仙章。未言调鼎鼐，且共尝冰霜。
梦家
作者：孙承恩
朝代：明

环玉溪边风日晴，千花万花相间明。笑侍慈闱献春酒，不知身在赣州城。
梦得家信
作者：孙承恩
朝代：明

欲见家书苦未因，梦中昨夜寄来新。朦胧别语浑忘却，两字平安看最真。
横山八景 其一 双华峰
作者：孙承恩
朝代：明

奎壁两文星，化作吴中石。千古焕人文，精英射天碧。
横山八景 其七 俸鹤田
作者：孙承恩
朝代：明

昔闻轩墀宠，今见裂土食。禽荒虽有戒，不与幽人事。
横山八景 其三 留云石
作者：孙承恩
朝代：明

盘陀白云根，常作白云主。何如任飞去，从龙沛霖雨。
横山八景 其二 万松径
作者：孙承恩
朝代：明

小径亦徂来，绿云郁纷纡。幽人时纵步，拾得青珊瑚。
横山八景 其五 藏春坞
作者：孙承恩
朝代：明

江连云气合，海近旭光侵。不是春能住，林峦深更深。
横山八景 其八 艺茶圃
作者：孙承恩
朝代：明

分得剑溪春，种向仙人家。但供玉川渴，不学君谟奢。
横山八景 其六 集胜亭
作者：孙承恩
朝代：明

景物杂前陈，应接每不及。居然此亭中，一齐尽收拾。
横山八景 其四 浸月池
作者：孙承恩
朝代：明

澄波涵皓魄，骊珠漾空明。幽人夜吹笛，应有蛟龙听。
横山八景·双华峰
作者：孙承恩
朝代：明

奎壁两文星，化作吴中石。千古焕人文，精英射天碧。小径亦徂来，绿云郁纷纡。幽人时纵步，拾得青珊瑚。盘陀白云根，常作白云主。何如任飞去，从龙沛霖雨。澄波涵皓魄，骊珠漾空明。幽人夜吹笛，应有蛟龙听。江连云气合，海近旭光侵。不是春能住，林峦深更深。景物杂前陈，应接每不及。居然此亭中，一齐尽收拾。昔闻轩墀宠，今见裂土食。禽荒虽有戒，不与幽人事。分得剑溪春，种向仙人家。但供玉川渴，不学君谟奢。
次严介溪朝房落成斋居纪事之什三首
作者：孙承恩
朝代：明

大道金门咫尺西，禁庐新搆与云齐。即看净室无尘到，时有灵乌傍月栖。郢曲久传当日事，巴讴今和隔年题。二三同德寅恭切，夜直青绫每共携。斋居寂寂斗横西，高阁遥闻刻漏齐。鸣玉时从趋凤阙，避人不拟学鸡栖。秪将夙夜勤公务，仰荷帡幪拜御题。内使每传催入对，袖中疏草独亲携。西安奕奕门之西，直馆华榱万瓦齐。不有元臣躬异数，何由来者得安栖。明禋高阁炉薰煖，检押风光彩笔题。愧我迂疏羁寓远，良宵往往负招携。
次严介溪朝房落成斋居纪事之什三首·其一
作者：孙承恩
朝代：明

大道金门咫尺西，禁庐新搆与云齐。即看净室无尘到，时有灵乌傍月栖。郢曲久传当日事，巴讴今和隔年题。二三同德寅恭切，夜直青绫每共携。
次严介溪朝房落成斋居纪事之什三首·其三
作者：孙承恩
朝代：明

西安奕奕门之西，直馆华榱万瓦齐。不有元臣躬异数，何由来者得安栖。明禋高阁炉薰煖，检押风光彩笔题。愧我迂疏羁寓远，良宵往往负招携。
次严介溪朝房落成斋居纪事之什三首·其二
作者：孙承恩
朝代：明

斋居寂寂斗横西，高阁遥闻刻漏齐。鸣玉时从趋凤阙，避人不拟学鸡栖。秪将夙夜勤公务，仰荷帡幪拜御题。内使每传催入对，袖中疏草独亲携。
次双岩司马亭溪少宰夜酌联句韵
作者：孙承恩
朝代：明

官理无休暇，良宵共此筵。地当深巷阻，候属一阳前。款语方谐洽，披襟各粲然。炉薰芝阁煖，灯晃锦袍鲜。霜月萦窗细，寒花照几妍。未窥风雅窟，试续孟韩篇。倚玉才难并，眈吟兴颇偏。冥搜超象外，角胜得奇联。壮拟戈挥日，狂思剑倚天。文章悲世代，声价仰前贤。翼亮须群彦，甄陶属大铨。尘劳方鞅掌，雅会合留连。星宿萧何履，风云祖逖鞭。汇征时正泰，端揆任弥专。白发催予老，青山结旧缘。病驹怀恋恋，威凤故翩翩。浮世看皆幻，虚名秪用传。有怀惭窃禄，无术解延年。兴尽归骖动，诗成彩笔悬。何时拟重会，把盏赋云烟。
次张阳峰壁间韵
作者：孙承恩
朝代：明

白日流云走石沙，诸天隐隐落空花。一尘不到清虚境，羡尔山中老衲家。
次桂翁东阁读卷韵三首
作者：孙承恩
朝代：明

熙朝盛典恢文治，旭日纶音下大庭。一代甄陶资揆席，百年礼乐重春卿。尧天快睹奎辰丽，禹甸欣逢海岱清。帝眷圣明纯祐命，故教贤杰应时生。制策传闻隆汉典，敷言先自重虞庭。圣君访道登群彦，广阁抡文聚列卿。迟日送光当槛近，条风吹暖入帘清。太平无象难为颂，惟见龙楼瑞气生。千年礼乐开昌运，百辟衣冠侍禁庭。华盖春深垂帝问，丹霄昼接近孤卿。共传云瑞中天见，且喜台光午夜清。愧我疏慵叨盛典，秪将忠孝励诸生。
次桂翁东阁读卷韵三首·其一
作者：孙承恩
朝代：明

熙朝盛典恢文治，旭日纶音下大庭。一代甄陶资揆席，百年礼乐重春卿。尧天快睹奎辰丽，禹甸欣逢海岱清。帝眷圣明纯祐命，故教贤杰应时生。
次桂翁东阁读卷韵三首·其三
作者：孙承恩
朝代：明

千年礼乐开昌运，百辟衣冠侍禁庭。华盖春深垂帝问，丹霄昼接近孤卿。共传云瑞中天见，且喜台光午夜清。愧我疏慵叨盛典，秪将忠孝励诸生。
次桂翁东阁读卷韵三首·其二
作者：孙承恩
朝代：明

制策传闻隆汉典，敷言先自重虞庭。圣君访道登群彦，广阁抡文聚列卿。迟日送光当槛近，条风吹暖入帘清。太平无象难为颂，惟见龙楼瑞气生。
次溪堂春酌联句之什三首
作者：孙承恩
朝代：明

门掩东风生薄寒，清朝良晤客途难。即看邻曲承迎便，自觉樽前意绪宽。世事且抛春梦外，闲情都付綵毫端。更留馀兴重来会，录取鸾笺后日看。座上休辞酒盏寒，劝公乐饮公莫难。百年安知良会几，一饭敢负君恩宽。遐思直溯邃古上，逸兴超入浮云端。长歌慷慨为君发，拂拭雄剑灯前看。曲屏芳宴烛花寒，官里匆匆乐会难。老去从知诗兴减，欢来自觉酒肠宽。月临五夜闻鸣柝，候入三阳记履端。韩孟风流吾忝附，明朝应有客传看。
次溪堂春酌联句之什三首·其一
作者：孙承恩
朝代：明

门掩东风生薄寒，清朝良晤客途难。即看邻曲承迎便，自觉樽前意绪宽。世事且抛春梦外，闲情都付綵毫端。更留馀兴重来会，录取鸾笺后日看。
次溪堂春酌联句之什三首·其三
作者：孙承恩
朝代：明

曲屏芳宴烛花寒，官里匆匆乐会难。老去从知诗兴减，欢来自觉酒肠宽。月临五夜闻鸣柝，候入三阳记履端。韩孟风流吾忝附，明朝应有客传看。
次溪堂春酌联句之什三首·其二
作者：孙承恩
朝代：明

座上休辞酒盏寒，劝公乐饮公莫难。百年安知良会几，一饭敢负君恩宽。遐思直溯邃古上，逸兴超入浮云端。长歌慷慨为君发，拂拭雄剑灯前看。
次韵谢吴黄洲郡守过访
作者：孙承恩
朝代：明

瞻企时常切，追陪此日亲。偶同山简兴，来赏习池春。真率惟蔬具，迂疏愧野人。醉馀犹自整，随意岸乌巾。
次韵赠答同年诸守谷
作者：孙承恩
朝代：明

勋名虽足上凌烟，藻翰于今尔擅贤。不为风波当日里，已看金紫十年前。秋深古桂香逾远，岁晚乔松色更鲜。禁掖清华人共羡，得兼吏隐即神仙。
次韵送内兄吴菊坡南归菊坡送予母并家口至都下杨升庵诸君有诗饯之
作者：孙承恩
朝代：明

驱驰我亦厌京尘，千里劳君意转亲。流俗不缘少高义，诸公何以发阳春。几番风雨撩乡思，一笑乾坤落醉巾。采采黄花归去好，新篘应称荐香莼。
殷墟
作者：孙承恩
朝代：明

风木萧萧落叶多，牛羊日晚下平坡。狡童千载神游处，来听当年麦秀歌。
水香亭小饮
作者：孙承恩
朝代：明

湖光烟霭两氤氲，此日清游共使君。已着高甍临绿水，即思短楫棹红云。歌邀落日传杯酌，风起青蘋写浪纹。聚散未期题榜在，后来应有感斯文。
汉宫春晓图歌为克斋司徒题
作者：孙承恩
朝代：明

斜日吹落明星稀，汉家宫里春云低。铜龙漏静午门辟，鱼钥声传万户齐。此时六宫人尽起，宝镜荧荧对梳洗。螺黛妆馀积翠烟，残脂涤去流红腻。龙脑入缕罗衣香，珠钿玉佩锵鸣珰。试问宫中谁第一，赵家姊妹誇新妆。东风习习春犹浅，小立徐行娇步软。梦馀杨柳尚含嚬，睡足海棠犹力倦。帘垂翡翠挂珊瑚，渐观花影摇金铺。閒理玉筝调锦瑟，官家上直听传呼。列屋盈盈尽妖冶，负宠争怜不相下。饰貌何如饰性情，当熊辞辇何为者。容光或有覆盆遗，燕笑宁知泣向隅。歌舞昭阳竞春好，凄凉长信恨更迟。春去春来年复年，人生岂得常娇妍。忽忽愁中添绿鬓，匆匆镜里改朱颜。沧海桑田讵胜道，富贵荣华孰长保。试看当时盛丽区，只今无地生芳草。
汉江歌赠柯双华
作者：孙承恩
朝代：明

吾闻汉江之水出自嶓冢山，绵亘荆楚相回环。鲸波浩渺自今古，狂风日夕生涛澜。天吴峥嵘阳侯赫，神蛟巨鳌相掀掷。驱云拥雾见精怪，旁激横流无纪极。古复实届江之干，平畴沃野何恢漫。时维暵旱得灌溉，不尔正复为时艰。楚地从来况多雨，毒霪平地成沮洳。江涛沃溢失巨防，大浸滔天莽无处。岁用荐歉民阻饥，矧迫公税多流离。日复一日岁复岁，坐见凋敝谁能支。庐阳柯子真伟才，迩年秉节湖湘来。仰承德意宣化理，重为民隐劳区裁。具版筑兮较章程，动大众兮躬拊循。佚道使民乐趋赴，千锤万锸从如云。堤成直走数千文，长虹蜿蜒卧江上。即教霖雨溢江波，滔滔循涯只东向。沮洳已变高原空，眼看四野回春风。尔疆我亩各秲艺，流离尽复时和丰。堤上沉沉万杨树，堤边隐约人家住。樵唱农歌闻近远，牧马刍牛散朝暮。西湖漫自多坡翁，武皇瓠子空称雄。汉江有堤自今始，乐乐利利无终穷。我言柯子真能为，民兴大利除大患。已听民谣万口碑，还徵士论千年案。谁当异日传名臣，今我且为歌江汉。
江上曲
作者：孙承恩
朝代：明

春雨既过行水滨，江花汀草相鲜新。牧童歌上前山去，愁杀江天行路人。
江上阻风二首
作者：孙承恩
朝代：明

极目风涛壮，浑疑地轴浮。鸟飞惊半堕，蛟舞惬深游。吾道将无措，天心欲示留。家园渺何许，回首不禁愁。出处应谁主，吾行可自由。如何一江隔，翻作半旬留。云色连天暝，涛声蹴地浮。安恬应有日，任我渡中流。
江上阻风二首·其一
作者：孙承恩
朝代：明

极目风涛壮，浑疑地轴浮。鸟飞惊半堕，蛟舞惬深游。吾道将无措，天心欲示留。家园渺何许，回首不禁愁。
江上阻风二首·其二
作者：孙承恩
朝代：明

出处应谁主，吾行可自由。如何一江隔，翻作半旬留。云色连天暝，涛声蹴地浮。安恬应有日，任我渡中流。
江夜
作者：孙承恩
朝代：明

月出四山静，江空独鸟飞。远汀渔火暗，茅屋住人稀。病体愁冲险，中年志息机。秋风吹日夕，老却故山嶶。
江夜
作者：孙承恩
朝代：明

永夜风威盛，蓬窗烛影孤。鱼龙舞幽壑，星月堕澄湖。无补乾坤大，空悲年岁徂。病驹怀秣饲，心折向长途。
江舟对月
作者：孙承恩
朝代：明

静夜瞻明月，孤唫怆客神。独怜蟾窟地，能照白头人。细草虫鸣近，深林鹊啭频。明朝清镜里，霜鬓又添新。
江行
作者：孙承恩
朝代：明

朝霞翻曙雨初收，芦叶芦花两岸秋。漠漠风烟随鸟没，依依沙树共云浮。山排叠嶂连天远，潮入寒江接海流。乡国不知何处是，孤舟渺渺独生愁。
江行口号
作者：孙承恩
朝代：明

远水微波簇细纹，乱帆高下挂斜曛。江边牢落居人少，一带青山映白云。
汤君朝仪以菊一本见惠色甚佳用韵一首为谢
作者：孙承恩
朝代：明

一枝荷子赠孤妍，风致依稀似昔年。不用白衣醉元亮，只消清赏更悠然。
沃泉邓太守久淹远郡报政喜与予偕行有诗见贶用韵奉答
作者：孙承恩
朝代：明

天涯怀土几登台，报政今从万里回。萍梗百年樽酒共，笑谈一日好怀开。圣朝柔远非忘远，牧郡抡才见异才。会有崇迁应内补，不教兹地更重来。
沔阳志感二首
作者：孙承恩
朝代：明

早岁从亲此宦游，重来五十四春秋。更无耆老询前事，尚有邦人德故侯。吏治渐闻随俗变，汉江终古抱城流。州前老桧当时物，笑我垂髫今白头。古复名邦汉水堧，依稀往事记当年。甘棠父老犹能护，风木孤儿秪自怜。舆论已徵良史笔，新词深荷长官贤。迟留不尽王程系，回首重来意杳然。
沔阳志感二首·其一
作者：孙承恩
朝代：明

早岁从亲此宦游，重来五十四春秋。更无耆老询前事，尚有邦人德故侯。吏治渐闻随俗变，汉江终古抱城流。州前老桧当时物，笑我垂髫今白头。
沔阳志感二首·其二
作者：孙承恩
朝代：明

古复名邦汉水堧，依稀往事记当年。甘棠父老犹能护，风木孤儿秪自怜。舆论已徵良史笔，新词深荷长官贤。迟留不尽王程系，回首重来意杳然。
沙河值雨小憩蔡老家偶述二首
作者：孙承恩
朝代：明

平川斜日乱云飞，密雨濛濛霭夕霏。赖有主人能款客，不教泥土污征衣。桑枣阴阴覆屋庐，门前时驻达官车。主人为爱元非俗，楼上欣看满架书。
沙河值雨小憩蔡老家偶述二首·其一
作者：孙承恩
朝代：明

平川斜日乱云飞，密雨濛濛霭夕霏。赖有主人能款客，不教泥土污征衣。
沙河值雨小憩蔡老家偶述二首·其二
作者：孙承恩
朝代：明

桑枣阴阴覆屋庐，门前时驻达官车。主人为爱元非俗，楼上欣看满架书。
泾原行送王南江郡伯之任
作者：孙承恩
朝代：明

五马何翩翩，金带绯袍鲜。王子且驻节，听我歌泾原。天下都邑称关中，关中要地泾原雄。山川秀拔更险阻，襟带中华今古同。黄河汇其阴，崆峒奠其阳。左控右扼称四塞，面势博大森开张。风气朴茂近淳古，习俗沉雄盛材武。先王德化俨犹在，尚义知方似邹鲁。重城屹屹称雄奇，边人亦或窥郊圻。弯弓矫矢射汉月，百里时见烟尘飞。汉家保障重刺史，况是兹邦逼戎垒。往哲勋名代有之，岂无寻常牧民比。王子才识真罕伦，不是寻行数墨人。宠命新承人共羡，拂拭干将意气振。朝辞帝都城，远望泾河水。可蓝山下青草深，勤武堂前暮云紫。绥戢流殍苏沉疴，十邑酿作春风和。省农时露冕，吊古还悲歌。书生共说知我寡，试看往哲何为者。休教桴鼓动边尘，莫使蕃人来牧马。我歌泾原行，送子之泾原。期年侧耳报嘉政，伫见徵书下九天。
洞仙歌·中秋无月和徐少湖
作者：孙承恩
朝代：明

广寒宫冷，望杳蓝桥路。无奈婵娟被风妒。驾长梯、扫开云翳，放出冰毬，又秖恐、海底骊龙抱住。有良朋三五。漫倒芳尊，且教迟回唱金缕。洗梧桐露下、衣袂生凉，漏转层城未归去。已？此度负佳期，看明岁、今宵会伊何处。
洞仙歌·中秋无月和徐少湖
作者：孙承恩
朝代：明
体裁：词

广寒宫冷，望杳蓝桥路。无奈婵娟被风妒。驾长梯、扫开云翳，放出冰毬，又秖恐、海底骊龙抱住。有良朋三五。漫倒芳尊，且教迟回唱金缕。洗梧桐露下、衣袂生凉，漏转层城未归去。已�此度负佳期，看明岁、今宵会伊何处。
洞仙歌·中秋无月和徐少湖
作者：孙承恩
朝代：明

广寒宫冷，望杳蓝桥路。无奈婵娟被风妒。驾长梯、扫开云翳，放出冰毬，又秖恐、海底骊龙抱住。有良朋三五。漫倒芳尊，且教迟回唱金缕。洗梧桐露下、衣袂生凉，漏转层城未归去。已𢬵此度负佳期，看明岁、今宵会伊何处。
洞仙歌·十六夜对月
作者：孙承恩
朝代：明

银蟾皎洁，万里清辉满。云翳长风尽吹散。想天公、也自知我昨夜无聊，还赐与，通宵尊前吟玩。海门龙起立，我亦狂来，醉舞婆娑影凌乱。恐嫦娥笑我、华发苍颜，不悟流光暗中换。从言有月即中秋，恁乐事、赏心不须分判。
洞仙歌·次韵寿顾太恭人
作者：孙承恩
朝代：明

薰风解愠，正葛衣轻透。绮席初行争献酒。有令子、金带绯袍两孙，玉立沸笙歌，共向北堂称寿。荣养谁能似，屈指春秋，更六岁慈龄届九。最喜是孙曾、保姆新擎，娱老眼、男东女右。近王母、传书已名注长生，为报君知，君须信否。
洞口
作者：孙承恩
朝代：明

洞口时时护白云，莫教容易入红尘。更须检点桃花片，流出溪前惹世人。
浔州
作者：孙承恩
朝代：明

畏途何崎岖，落日江水黄。举头见浔州，孤城倚高岗。萧条市衢静，莽莽篱落荒。山田废不耕，四野多豺狼。边臣劳辑柔，寇盗蔑纪纲。感事增唏嘘，悄悄情内伤。两岸击刁斗，竟夕严堤防。喧声不能寐，起视明星光。曈曈晓色动，山鸟鸣且翔。扬舲复前征，望望关山长。
浔阳图
作者：孙承恩
朝代：明

一曲琵琶月下过，凄凉心事欲如何。江州不是遭谗日，未必关心独泪多。
海天春晓歌
作者：孙承恩
朝代：明

晴天海日出，宛宛阳谷东。曙色淡熹微，渐次开曈昽。扶桑析木荡光彩，晶荧下射海水红。金蛇烁万道，翠盖摇千里，天吴象罔伏不动，微茫灏气浮冲瀜。三山露出青芙蓉，璇台贝阙金银宫。珊瑚木难映水底，琼枝瑶草烟葱茏。大鹏晞翼候抟奋，蟠桃结实生华风。岛夷番舶互隐见，鲸波浩渺天河通。泰和气象不易见，髣髴貌入斯图中。固知画者好手笔，高斋悬对开心胸。恍疑潺湲泻岩壑，似有云气流冥濛。不须听天鸡，登览日观峰。空闻觅蓬莱，蹈海鞭雷公。苍苍海隅在咫尺，想像六合同昭融。真人开天得贤佐，明良千载今遭逢。至和薰蒸弥宇宙，穷崖绝谷无阴霿。二仪清宁风雨若，四溟偃息波涛空。化日舒舒焕阳德，千秋万岁歌时雍。
海隅歌
作者：孙承恩
朝代：明

勾吴之墟东海头，戚子为卜村居幽。海上风物自轩豁，回溪隐洑那知愁，更有此地堪藏脩。海氛四时袭衣屦，滃雾流云满庭户。荡漾初看水色动，熹微已觉扶桑曙。方壶圆峤空沉沉，安期羡门何处寻。秋风快睹鹏翼奋，月夜独和蛟龙吟。庄生已辨逍遥游，乾坤仰止宣尼桴。潮生潮落自旦暮，静观元化同悠悠。戚子近官山水邑，眷怀旧庐心为恻。政成他日赋归来，应长珊瑚几许尺。
淮河舟中四首
作者：孙承恩
朝代：明

终日忆家愁，愁看淮水流。我今方此去，何日是回头。淮水日南逝，吾行正北舟。欲将双眼泪，寄向淮中流。北望路虽遥，出门亦已远。慇勤嘱淮流，为寄愁心返。寄声淮水去，归思共滔滔。吾家何所认，门前双石桥。
淮河舟中四首·其一
作者：孙承恩
朝代：明

终日忆家愁，愁看淮水流。我今方此去，何日是回头。
淮河舟中四首·其三
作者：孙承恩
朝代：明

北望路虽遥，出门亦已远。慇勤嘱淮流，为寄愁心返。
淮河舟中四首·其二
作者：孙承恩
朝代：明

淮水日南逝，吾行正北舟。欲将双眼泪，寄向淮中流。
淮河舟中四首·其四
作者：孙承恩
朝代：明

寄声淮水去，归思共滔滔。吾家何所认，门前双石桥。
淮河舟中送乡人南还
作者：孙承恩
朝代：明

淮流渺渺水增波，迢递趋朝别思多。送尔南归还羡尔，丹阳郭里听吴歌。
清明日都人士俱为扫松之行儿子克弘告予曰儿不随父拜垄上三岁矣闻之怆然因述以诗
作者：孙承恩
朝代：明

纷纷士女出郊行，处处兹晨报本情。宦海一为乡垄隔，天涯三见岁华更。已孤禄养惭乌鸟，未有涓埃答圣明。稚子有言吾忍听，不堪回首泪纵横。
清江引
作者：孙承恩
朝代：明

篷窗雨来声洒洒。静听心神快。持杯怅远人，厌世羞尘壒。吾将乘桴浮碧海。篷窗雨来人未寝。早已知寒信。暂借酒留春，无奈霜堆鬓。兰缸幽幽频落烬。篷窗雨来声可数。洒壁还飘户。香醪且自斟，佳句谁同赋。离愁黯然怀极浦。篷窗悄然闻夜雨。淅沥无时住。飘萧风送来，倏忽还吹去。前溪水深添几许。篷窗雨声长复短。半是风吹乱。鹧鸪巫峡中，杜宇潇湘岸。平生壮游今已懒。篷窗雨来声滴点。惹起情无限。春风杨柳枝，流水桃花片。我思美人南浦远。篷窗雨声纷复整。飘忽全无定。频添霜雪髭，渐减风云兴。病来瘦容羞对影。篷窗雨来鸣屋瓦。良友同佳话。浮生固有涯，老健应无价。镜中朱颜何处也。篷窗雨声鸣复绝。小酌消长夜。聊将忘世纷，且共耽清暇。人生百年谁是者。篷窗雨馀还袅袅。静听吾情好。弦中山水音，笛里关山调。明朝小庭生碧草。篷窗雨来声渐响。默坐心虚旷。萧萧丛竹间，簌簌梧桐上。灞陵潇湘真髴髣。沉沉雨深当夜午。爽气浮轩户。情忘水竹居，梦断长安路。洗胸中从来尘与土。耳边萧萧还袅袅。风雨同时到。前村烟花微，远寺钟声杳。可人不来添静悄。兰灯摇摇秋夜永。淅沥生清听。平添烟水深，洗濯苔矶净。朝来吾将乘钓艇。风声雨声连四野。萧散篷窗下。一杯聊自持，万虑无萦挂。长安道中泥没马。
清江引·其一
作者：孙承恩
朝代：明

篷窗雨来声洒洒。静听心神快。持杯怅远人，厌世羞尘壒。吾将乘桴浮碧海。
清江引·其七
作者：孙承恩
朝代：明

篷窗雨声纷复整。飘忽全无定。频添霜雪髭，渐减风云兴。病来瘦容羞对影。
清江引·其三
作者：孙承恩
朝代：明

篷窗雨来声可数。洒壁还飘户。香醪且自斟，佳句谁同赋。离愁黯然怀极浦。
清江引·其九
作者：孙承恩
朝代：明

篷窗雨声鸣复绝。小酌消长夜。聊将忘世纷，且共耽清暇。人生百年谁是者。
清江引·其九
作者：孙承恩
朝代：明
体裁：曲

篷窗雨声鸣复绝叶上。小酌消长夜。聊将忘世纷，且共耽清暇。人生百年谁是者。
清江引·其二
作者：孙承恩
朝代：明

篷窗雨来人未寝。早已知寒信。暂借酒留春，无奈霜堆鬓。兰缸幽幽频落烬。
清江引·其五
作者：孙承恩
朝代：明

篷窗雨声长复短。半是风吹乱。鹧鸪巫峡中，杜宇潇湘岸。平生壮游今已懒。
清江引·其八
作者：孙承恩
朝代：明

篷窗雨来鸣屋瓦。良友同佳话。浮生固有涯，老健应无价。镜中朱颜何处也。
清江引·其六
作者：孙承恩
朝代：明

篷窗雨来声滴点。惹起情无限。春风杨柳枝，流水桃花片。我思美人南浦远。
清江引·其十
作者：孙承恩
朝代：明

篷窗雨馀还袅袅。静听吾情好。弦中山水音，笛里关山调。明朝小庭生碧草。
清江引·其十一
作者：孙承恩
朝代：明

篷窗雨来声渐响。默坐心虚旷。萧萧丛竹间，簌簌梧桐上。灞陵潇湘真髴髣。
清江引·其十三
作者：孙承恩
朝代：明

耳边萧萧还袅袅。风雨同时到。前村烟花微，远寺钟声杳。可人不来添静悄。
清江引·其十二
作者：孙承恩
朝代：明

沉沉雨深当夜午。爽气浮轩户。情忘水竹居，梦断长安路。洗胸中从来尘与土。
清江引·其十五
作者：孙承恩
朝代：明

风声雨声连四野。萧散篷窗下。一杯聊自持，万虑无萦挂。长安道中泥没马。
清江引·其十四
作者：孙承恩
朝代：明

兰灯摇摇秋夜永。淅沥生清听。平添烟水深，洗濯苔矶净。朝来吾将乘钓艇。
清江引·其四
作者：孙承恩
朝代：明

篷窗悄然闻夜雨。淅沥无时住。飘萧风送来，倏忽还吹去。前溪水深添几许。
清溪
作者：孙承恩
朝代：明

接淅复接淅，王事靡敢稽。朝方辞赤水，暮已宿清溪。扁舟顺流下，骤马犹自迟。双橹劈浪花，欢呼喜舟师。乱滩不识名，巨石纷差差。轻风助微澜，瞥过忽不知。迢递万里道，客子多忧疑。前途尽如然，我行岂无涯。
游仙岩二首
作者：孙承恩
朝代：明

山郭行厨近，平原小队齐。頫窥临石屋，飞步忆丹梯。日薄烟光暝，天垂树影低。寻幽豁羁思，吟倚更凄迷。空洞含阴雾，虚明漏远天。扳游偶今日，开凿自何年。逸兴飞云外，遐思邃古前。夕阳还命驾，乌帽受风偏。
游仙岩二首·其一
作者：孙承恩
朝代：明

山郭行厨近，平原小队齐。頫窥临石屋，飞步忆丹梯。日薄烟光暝，天垂树影低。寻幽豁羁思，吟倚更凄迷。
游仙岩二首·其二
作者：孙承恩
朝代：明

空洞含阴雾，虚明漏远天。扳游偶今日，开凿自何年。逸兴飞云外，遐思邃古前。夕阳还命驾，乌帽受风偏。
游郑园和张水南司成韵三首
作者：孙承恩
朝代：明

城市园林迥不同，入门翠霭眩西东。丛篁逼仄短无地，曲径盘旋忽有峰。亭上把杯邀落日，水边岸帻倚微风。寻芳竟日成留恋，莫计归途起暮钟。胜会难期一笑同，招延此日荷贤东。上客自吟青玉案，野蔬不羡紫驼峰。黄尘陆海蒸炎暑，碧树荷亭起夕风。对酒无穷山谷兴，隔花已听景阳钟。郑谷园居我兴同，吾园遥隔海云东。一春坐忆浦南雨，此日来瞻江上峰。返照渐催归路暝，昏鸦齐噪满林风。草堂净榻容相借，卧听城西野寺钟。
游郑园和张水南司成韵三首·其一
作者：孙承恩
朝代：明

城市园林迥不同，入门翠霭眩西东。丛篁逼仄短无地，曲径盘旋忽有峰。亭上把杯邀落日，水边岸帻倚微风。寻芳竟日成留恋，莫计归途起暮钟。
游郑园和张水南司成韵三首·其三
作者：孙承恩
朝代：明

郑谷园居我兴同，吾园遥隔海云东。一春坐忆浦南雨，此日来瞻江上峰。返照渐催归路暝，昏鸦齐噪满林风。草堂净榻容相借，卧听城西野寺钟。
游郑园和张水南司成韵三首·其二
作者：孙承恩
朝代：明

胜会难期一笑同，招延此日荷贤东。上客自吟青玉案，野蔬不羡紫驼峰。黄尘陆海蒸炎暑，碧树荷亭起夕风。对酒无穷山谷兴，隔花已听景阳钟。
游韩太监山园小酌二首
作者：孙承恩
朝代：明

宫监园亭好，天开枕翠微。境宽鱼鸟乐，地僻吏人稀。细草薰苔径，寒花照竹扉。无端幽意动，惆怅故山薇。清宴随飞盖，长筵对碧岑。徵歌鱼出沼，选射鹿惊林。樽斝花香度，帘笼树色深。无因长借榻，有约更窥临。
游韩太监山园小酌二首·其一
作者：孙承恩
朝代：明

宫监园亭好，天开枕翠微。境宽鱼鸟乐，地僻吏人稀。细草薰苔径，寒花照竹扉。无端幽意动，惆怅故山薇。
游韩太监山园小酌二首·其二
作者：孙承恩
朝代：明

清宴随飞盖，长筵对碧岑。徵歌鱼出沼，选射鹿惊林。樽斝花香度，帘笼树色深。无因长借榻，有约更窥临。
游龙渊寺二首
作者：孙承恩
朝代：明

蹑屐此登临，云关深更深。佛香霏雾气，僧呗殷潮音。竹院浮空翠，松窗积暝阴。世途吾亦厌，欲此学安心。徙倚禅林胜，瞻依佛界宽。雨花飘石座，幡影落松坛。地迥红尘隔，云阴碧殿寒。一泓杳深黑，疑是有龙蟠。
游龙渊寺二首·其一
作者：孙承恩
朝代：明

蹑屐此登临，云关深更深。佛香霏雾气，僧呗殷潮音。竹院浮空翠，松窗积暝阴。世途吾亦厌，欲此学安心。
游龙渊寺二首·其二
作者：孙承恩
朝代：明

徙倚禅林胜，瞻依佛界宽。雨花飘石座，幡影落松坛。地迥红尘隔，云阴碧殿寒。一泓杳深黑，疑是有龙蟠。
湖上早行
作者：孙承恩
朝代：明

寒霏收尽看新晴，晓起偶从湖上行。青天微茫海色动，红日荡漾波光明。笙歌稍稍游人集，洲渚萧萧征雁鸣。湖山如此正可赏，惭愧当年游冶情。
漳墅
作者：孙承恩
朝代：明

解缆发洪都，风顺五两轻。烟波浩瀰漫，极目如掌平。遥遥萧滩驿，望望临江城。不知此何方，但闻鸡犬声。桅樯密如栉，水际何纵横。要津实四达，商贾多所经。壮年远游赋，浩荡江湖情。向来守堂户，局促孤此生。
瀛洲图
作者：孙承恩
朝代：明

西阁宏开列俊髦，百年文运此时遭。坑焚试看秦天子，容易乾坤属汉朝。
火烟
作者：孙承恩
朝代：明

舟经火烟驿，而不见烟火。山围白日阴，颓石立磊砢。河流剧湍急，激射如箭笴。百丈劳挽牵，顿曳如鳖跛。悬崖巧砌叠，仰视畏欲堕。下有萝薜封，上有云雾锁。路险意弥切，览胜亦云颇。会当乘长风，一鼓中流柁。
燕群飞向南诗以送之
作者：孙承恩
朝代：明

恋土知非意，随春亦晚谋。如何当此日，尚自傍人舟。屋旧多栖托，巢存或是不。不嫌主人出，好去为相留。
牧牛词
作者：孙承恩
朝代：明

郊原一雨馀，烟草柔更绿。田家儿约伴，骑牛趁晴牧。风日和煦坡垄平，徐徐且弗驱之行。乌犍既饱还复卧，夕阳倒射牛背明。老牸顾犊每却立，犊子喜跃时一鸣。安閒了无觳？态，物意顺适如人情。古槐阴阴如厦屋，儿亦槐根阁双足。莫言饲牛多辛苦，一饱已矣无庸心。牛饱儿欲饥，有饷不劳翁妪携。暝色沉沉迷远树，短笛横吹却归去。
牧牛词
作者：孙承恩
朝代：明
体裁：古风

郊原一雨馀，烟草柔更绿。田家儿约伴，骑牛趁晴牧。风日和煦坡垄平，徐徐且弗驱之行。乌犍既饱还复卧，夕阳倒射牛背明。老牸顾犊每却立，犊子喜跃时一鸣。安閒了无觳�态，物意顺适如人情。古槐阴阴如厦屋，儿亦槐根阁双足。莫言饲牛多辛苦，一饱已矣无庸心。牛饱儿欲饥，有饷不劳翁妪携。暝色沉沉迷远树，短笛横吹却归去。
独坐
作者：孙承恩
朝代：明

旭日照檐楹，高斋虚更明。闭门幽意惬，隐几篆烟清。野鸟每双下，林蝉时一鸣。敢云抛世累，暂尔学无生。